Q=14	C=10	SS=4	LS=0	PS=2	DC=4	LC=0	SD=0	BS=0	G0=40	G1=21	G2=5	DLID=az_RU	BODY=Һәвари Петер Корнелиусун јанына ҝәлир | Мүгәддәс Китаб һекајәләри\nАЈАГҮСТӘ дајанан һәвари Петердир, јанындакылар да достларыдыр. Бәс нә үчүн бу адам Петерин габағында диз чөкүб? Мәҝәр белә етмәк олар? Билирсән бу адам кимдир?\nО, Рома ордусунда забитдир. Онун ады Корнелиусдур. Корнелиус Петери танымыр. Амма она дејибләр ки, Петери өз евинә дәвәт етсин. Ҝәл бу һадисә һаггында даһа әтрафлы өјрәнәк.\nИсанын биринҹи давамчылары јәһудиләр олуб. Корнелиус јәһуди олмаса да, Аллаһы севир, Она дуа едир. Корнелиус һәмчинин инсанлара јахшылыг едир. Бир ҝүн бир мәләк она ҝөрүнүб дејир: ‘Аллаһ сәндән чох разыдыр, Корнелиус, О сәнин дуаларына ҹаваб верәҹәк. Адам ҝөндәр, ҝедиб Петер адлы бир нәфәри јанына ҝәтирсин. О инди Јаффа шәһәриндә, дәнизин кәнарында јашајан Шимонун евиндәдир’.\nЕлә о дәгигә Корнелиус Петери тапмаг үчүн бир нечә адам ҝөндәрир. Нөвбәти ҝүн, бу адамлар Јаффаја ҝәлирләр. Бу вахт Петер Шимонун евиндә, дамын үстүндә иди. Орада Аллаһ Петерин ҝөзүнүн габағында ҝөјдән енән бөјүк бир сүфрә ҹанландырыр. Сүфрәнин үстүндә ҹүрбәҹүр һејванлар вар. Аллаһын ганунуна ҝөрә бу һејванлары јемәк олмазды, чүнки онлар мурдар сајылырды. Бунунла белә, бир сәс Петерә дејир: ‘Дур Петер, кәс вә је’.\nПетер ҹаваб верир: ‘Јох! Мәним ағзыма бир дәфә дә олсун натәмиз һејван дәјмәјиб’. Амма сәс Петерә дејир: ‘Аллаһын тәмиз адландырдығы шејә натәмиз демә’. Бу һадисә үч дәфә баш верир. Петер чох тәәҹҹүбләнир, ҝөрәсән бүтүн бунлар нә демәкдир? Елә бу вахт Корнелиусун адамлары евә јахынлашыб Петери сорушурлар.\nПетер ашағы дүшүб дејир: ‘Ахтардығыныз адам мәнәм. Сиз бураја нә үчүн ҝәлмисиниз?’ Адамлар дејирләр ки, Корнелиуса бир мәләк ҝөрүнүб вә Петери өз евинә дәвәт етмәсини тапшырыб. Буну ешидәндән сонра Петер онларла ҝетмәјә разы олур. Сәһәриси ҝүн Петер достлары илә Гејсәријәјә, Корнелиуса баш чәкмәјә ҝедир.\nКорнелиус гоһумларыны вә јахын достларыны өз евинә јығыб. Петер ҝәләндә Корнелиус ону гаршыламаға чыхыр. Шәкилдә ҝөрдүјүн кими, о, Петерин гаршысында диз чөкүр. Амма Петер дејир: ‘Ајаға дур, мән ади бир инсанам’. Бәли, Мүгәддәс Китаб ҝөстәрир ки, инсана баш әјиб, она сәҹдә етмәк дүзҝүн дејил. Биз јалныз Јеһова Аллаһа сәҹдә етмәлијик.\nПетер о евдә јығышанлара тәблиғ едир. Сонра дејир: ‘Инди баша дүшүрәм ки, Аллаһ Она хидмәт етмәк истәјән һәр бир адамы гәбул едир’. О данышаркән Аллаһ мүгәддәс руһуну ҝөндәрир вә орадакылар мүхтәлиф дилләрдә данышмаға башлајырлар. Петерин јәһуди достлары буну ҝөрәндә јаман тәәҹҹүбләнирләр, чүнки онлар елә билирдиләр ки, Аллаһ анҹаг јәһудиләри севир. Инди онлар баша дүшүрләр ки, Аллаһын ҝөзүндә бүтүн милләтләр вә халглар ејнидир. Биз дә буну јаддан чыхармамалыјыг.\nҺәвариләрин ишләри 10:1–48; 11:1–18; Вәһј 19:10.


Q=5	C=1	SS=0	LS=3	PS=0	DC=0	LC=0	SD=0	BS=0	G0=46	G1=33	G2=18	DLID=az_RU	BODY=Милјонларын таныдығы сәсли машын\nДИЛИ: Aзәрбајҹан (кирил әлифбасы) Јава дили Австралија жест дили Азәрбајҹан (латын әлифбасы) Вјетнам Данимарка Индонезија Исвеч Кирибати Литва Македонија Непал Ниас Нидерланд Норвеч Самоа Соломон Адалары пиҹини Тувалу Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) албан алман амһара ачоли ајмара батак (каро) батак (тоба) башгырд бенгал бикол болгар варај волајта ган гуарани гуҹарат гырғыз дхолуо ермәни естон занде ибанаг иврит илок инҝилис исланд испан италјан каннада каталан кечуа (Боливија) кикамба кикујју кинјаруанда кирунди кореја күрд курманҹи (Гафгаз) күрд курманҹи (кирил) латыш луганда макуа малагаси малај малајалам маратһ мајја маҹар монгол море ндау ндебеле (Зимбабве) нјунгве олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан сена серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тетум (Дили) тигре ток-писин тсва тумбука түрк түркмән урду фарс фин франсыз хорват чех читонга (Малави) чичева чуваш шона јао јапон јунан ҝүрҹү һилигајнон һинд һири-моту әрәб өзбәк\n«Бразилијада Ағаја хидмәтдә ишләтмәк үчүн јалныз бир сәсли машын вар. Ону милјонларла инсан «Ҝөзәтчи гүлләси сәсли машыны» ады илә таныјыр» (Натаниел Јуил, 1938).\n1930-ҸУ ИЛЛӘРИН әввәлләриндә Бразилијада Падшаһлыг иши нисбәтән зәиф ҝедирди. Анҹаг 1935-ҹи илдә Натаниел вә Мод Јуил адлы өнҹүлләр о вахтлар тәблиғ ишинә рәһбәрлик едән Ҹозеф Рутерфорда мәктуб јаздылар. Онлар јазырдылар ки, хидмәт етмәјә һазырдырлар, һара ҝөндәрсәләр, ҹанла-башла ҝедәрләр.\nҺәмин вахт 62 јашы олан Натаниел иншаатчы-мүһәндис иди, амма артыг тәгаүдә чыхмышды. О, АБШ-ын Калифорнија штатынын Сан-Франсиско шәһәриндә Јеһованын Шаһидләринин јығынҹағында хидмәт рәһбәри иди. Орада тәблиғ ишини тәшкил едир вә мүждәни јајмаг үчүн сәсҝүҹләндириҹи ҹиһазлардан истифадә едирди. Ону Бразилијаја филиал хидмәтчиси тәјин етдиләр. О ҹүр ҝениш, чохдилли бир әрази үчүн белә тәҹрүбәли вә фәдакар гардаш ҝөјдәндүшмә олду.\n1936-ҹы илдә Натаниел вә Мод һәм өнҹүл, һәм дә тәрҹүмәчи олан Антонио Андраде илә бирликдә Бразилијаја ҝәлдиләр. Онларын јүкү чох гијмәтли иди — 35 фонограф вә сәсҝүҹләндириҹи апарат гошулмуш бир машын. Әразисинин бөјүклүјүнә ҝөрә дүнјада бешинҹи јери тутан Бразилијада һәмин вахт ҹәми 60 тәблиғчи вар иди. Анҹаг бу ҹиһазларын көмәјилә бир нечә илин ичиндә онлар милјонларла инсана мүждәни чатдыра билдиләр.\nНатаниел вә Модун ҝәлишиндән бир ај сонра филиал Бразилијада илк хидмәти топланты * тәшкил етди. Топланты Сан-Паулу шәһәриндә кечирилди. Сәсҝүҹләндириҹи гошулмуш машыны ишә салыб мәрузәни елан етмәјә башладылар. Ҝөрүнүр, машыны Мод сүрүрдү. Бу еланын сајәсиндә 110 нәфәр топлантыда иштирак етди. Топлантынын програмы тәблиғчиләрин шөвгүнү артырды, онлары даһа чох хидмәт етмәјә тәшвиг етди. Онлар нәшрләрлә, шаһидлик үчүн вәрәгәләрлә, һәмчинин алман, инҝилис, испан, маҹар, полјак, сонралар исә португал дилиндә јазылмыш валларла тәблиғ етмәји өјрәндиләр.\nБу сәсли машынын сајәсиндә Бразилијада милјонларла инсана мүждә чатдырылмышды\nСан-Паулуда, Рио-де-Жанејрода вә 1937-ҹи илдә Куритибада кечирилән үч хидмәти топланты тәблиғ ишинә јени нәфәс верди. Сәсҝүҹләндириҹи гошулмуш машын топлантыја ҝәләнләри ев-ев тәблиғдә мүшајиәт едирди. Һәмин вахт ҝәнҹ оғлан олан Хосе Магловски сонралар јазмышды: «Биз Мүгәддәс Китаба әсасланан нәшрләри пиштахтаја дүзүрдүк, машында сәсләндирилән хәбәр дә һәр тәрәфә јајылырды. Ҹамаат нә баш вердијини билмәк үчүн евләриндән чыханда биз онларла данышырдыг».\nВәфтиз олунанлары чајларда вәфтиз едирдиләр. Јахынлыгда исә ҹамаат өзүнү ҝүнә верирди. Бу машын шаһидлик етмәјә чох ҝөзәл имкан јарадырды. Сәсҝүҹләндириҹиләр Рутерфорд гардашын вәфтиз мәрузәсини һәр тәрәфә јајырды. Мәрузә португал дилинә тәрҹүмә олунурду. Ҹамаат мараг ичиндә машыны әһатәјә алыб мәрузәни динләјирди. Сонра полјакҹа Падшаһлыг нәғмәләри сәсләндирилирди. Вәфтиз олунаҹаг кәсләри бу нәғмәләрин сәдасы алтында вәфтиз едирдиләр. Баҹы-гардашлар да ејни заманда һәмин нәғмәләри мүхтәлиф дилләрдә охујурдулар. 1938-ҹи илин «Иллик фәалијјәт»индә дејилирди: «Бу, адама Әллинҹи ҝүн бајрамында һәр кәсин өз дилини ешитмәсини хатырладырды».\nТоплантылардан сонра һәр базар ҝүнү, һава истәр јағышлы олсун, истәрсә дә ҝүнәшли, паркларда, јашајыш јерләриндә, Сан-Паулунун мәркәзиндә вә јахынлыгдакы шәһәрләрдә јерләшән фабрикләрдә машындан Мүгәддәс Китаба әсасланан мәрузәләр сәсләндирилирди. Сан-Паулудан 97 километр шимал-гәрбдә јерләшән ҹүзам диспансериндәки 3000 сакин үчүн дә бу машындан ајлыг програм сәсләндирилирди. Вахт кечдикҹә орада јығынҹаг тәшкил олунду. Әзаблы хәстәлијә бахмајараг, бу мүждәчиләр диҝәр ҹүзам диспансеринә Мүгәддәс Китабдан тәсәлли хәбәрини чатдырмаг үчүн иҹазә алдылар.\nНәһајәт, 1938-ҹи илин ахырында португал дилиндә дә Падшаһлыг мөвзусунда валлар ҝәлиб чыхды. Руһлар ҝүнү бајрамында машын гәбирстанлыгларда «Өлүләр һарададыр?», «Јеһова», «Вар-дөвләт» адлы јазылары сәсләндирирди. Бунун сајәсиндә гәбир үстүнә ҝәлән 40 000-дән чох адам бунлара гулаг асды.\nМүгәддәс Китаб һәгигәтләринин белә ҹәсарәтлә бәјан едилмәси дин хадимләрини һиддәтләндирирди. Онлар бу машынын сәсини кәсмәк үчүн чох вахт јерли һаким даирәләрә тәзјиг ҝөстәрирдиләр. Јуил баҹы хатырлајырды ки, бир дәфә кешиш ҹамааты гызышдырыб машынын әтрафына јығмышды. Лакин мер вә полис ишчиләри ҝәлиб бүтүн програма гулаг асмышды. Һәлә бу азмыш кими, чыхыб ҝедәндә Мүгәддәс Китаба әсасланан нәшрләр дә ҝөтүрмүшдү. Һәмин ҝүн галмагал олмады. Бу ҹүр тәгибләрә бахмајараг, 1940-ҹы илин «Иллик фәалијјәт»индә Бразилија һаггында дејилирди ки, 1939-ҹу ил Бөјүк Һөкмдара хидмәт етмәк вә Онун адыны бәјан етмәк үчүн ән јахшы вахт иди.\n«Ҝөзәтчи гүлләси сәсли машыны»нын ҝәлиши Бразилијада тәблиғ ишиндә дөнүш нөгтәси олду. Падшаһлыг хәбәринин милјонларла инсана чатдырылмасында бу машын бөјүк рол ојнады. Һәмин мәшһур машын 1941-ҹи илдә сатылды. Анҹаг тәблиғ иши даһа да ҝениш вүсәт алды. Инди јүз минләрлә Јеһованын Шаһиди Бразилијанын ҝениш әразисиндә Аллаһы ахтаран инсанлара мүждәни чатдырырлар. (Бразилијадакы архивимиздән.)\n^ абз. 7 Бу топлантыларын програмына тәблиғ хидмәти дә дахил иди.\n«Јеһова сизи Франсаја һәгигәти өјрәнмәјә ҝәтириб»\nО, јемәкханада мәһәббәт ҝөрдү


Q=2	C=0	SS=0	LS=2	PS=0	DC=0	LC=0	SD=0	BS=1	G0=32	G1=24	G2=14	DLID=az_RU	BODY=Nur-az.com - Өзүнү ефирдә инсан сајмајанлар вә Һәзрәт Ајәтуллаһ Сафинин бир ҹүмләси\n20 Темус 2021\nӨзүнү ефирдә инсан сајмајанлар вә Һәзрәт Ајәтуллаһ Сафинин бир ҹүмләси\nӘввәлҹә әзиз вә дәјәрли тәглид мәрҹәси олан Ајәтуллаһ Сафи Ҝүлпајаганинин Әфганистандакы зүлмләрлә бағлы дүнја иҹтимаијјәтинә сәсләндији чағырышдан анҹаг вә анҹаг бир ҹүмлә гејд едәк. Аға бујурур: “Ола биләрми ки, бир груп өзүнү инсан адландырсын, лакин өз һәмнөвүнә гаршы бүтүн бу ҹинајәтләрә мүртәкиб олсун?” Бу ҹүмләни јадынызда сахлајын бу ҹүмләјә дөнүш едәҹәјик.\nБу јахынларда бир верилишлә гаршылашдыг. Верилиш нечә ил өнҹәјә аид олса да верилишдәки бир фрагмент, даһа доғрусу ики шәхс арасындакы диологун мәзмуну демәк олар ки, белә ҝетсә һәлә бундан 30 ил сонра үчүн дә өз актуаллығыны итирмәјәҹәк. Нечә вахтдыр бу һагда јазмаг истәјирдик. Амма, гејд етдијимиз кими 30 ил мүддәтиндә дә јаза биләрик фикријлә нәдәнсә јазы јубанырды. Диҝәлки бу јахынларда дүшүндүк ки, бу тенденсија нә гәдәр ки, өз актуаллығыны итирмәјиб јазыб әзиз халгымыза билдирәк. Бирдән әзиз халгымыз мөҹүзә ҝерчәкләшдирәр, вәзијјәти дәјишәр вә јазы дүнјаја ҝәлмәмиш (јазылмамыш) дүнјадан накам ҝедәр.\nДемәли, јени чыхан (әлбәттә, һәмин верилишә ҝөрә тәзә иди) вә өзүнү шаир һесаб едән ҝәнҹлә ефирдә сөз ҝүлшдирән јашлы танынмышлардан (икиси дә кишидир) бири һәмин шаирә дејир ки, нијә бајағы, мәнасыз шеирләр јазырсыз? Ҝәнҹ шаир дә анд-аман едир ки, валлаһ, бу ҝүнүн ҝәнҹләри бунлара гулаг асыр, биз дә јазырыг. Јаздыглары да гагаш-магаш, бомба оғлан, ҹавансан кеф елә, беш ҝүнлүк дүнјадыр маһијјәтиндә ҹызма-гаралардыр. Амма, ҝәнҹин дедији там доғрудур. Чүнки адамлар пул газанырлар, ҹамаат, даһа чох да ҝәнҹ оғланÂ вә гызлар нәјә гулаг асыр, даһа доғрусу неҹә јашајырса бунлар да онлардан јазырлар. Јохса, әҝәр, бир милләт шәһадәт арзусујла балаларыны бөјүтсә, Аллаһа сәмими гәлбдән бағланса һәмин халгын, һәмин ҝәнҹләрин олдуғу ҹәмијјәтдә јухарыда гејд етдијимиз мәзмунда шеирләр охунулар, гулаг асылармы? Тәбии ки, јох.\nИшин мараглы тәрәфи одур ки, дава-далаш салан јашлы киши ҝәнҹә дејир ки, нијә башга һагсызлыглардан јазмырсыныз? Мәгсәди ҝөрүнүр ки, сијаси һагсызлыглардыр. Јәни, һакимијјәт тәрәфиндән мејдана чыхан һагсызлыглар. (Һәрчәнд ки, ҝәнҹләрин бу ҹүр пис ҝүнә галмасында да һакимијјәтин тәгсири бөјүкдүр) Ҝәнҹ дә гајыдыб дејир ки, мән о ҹүр шејләрдән јазсајдым, бу ҝүн бурда (ефирдә вә ја азадлыгда) олмаздым.\nБәли, екран ҝүзҝүдүр. Хагын нә вәзијјәтдә олдуғуну ҝөстәрир. Инди дејәрсиз ки, әши, бу јени бир шеј дејил ки! Доғрудур, амма, демәк истәдијимиз будур ки, һәмин јашлы танынмыш експерт үнваныјла орада отуран шәхс дә һаггы дејән адам зад дејил. Әксинә, шоу-бизнесин габаға ҝетмәсиндә рол ојнајан адамлардан биридир. Амма, ҝөрүн вәзијјәт нә гәдәр аҹынаҹаглыдыр ки, адамлар ефирә чыхырлар, бир дәфә инсанлыг ҝөстәриб халгын дәрд-сәриндән, һагсызлыглардан јазмырлар. Һалбуки гоншу Түркијәдә мәсәлән белә дејил. Бир балаҹа диггәт етсәниз ҝөрәрсиниз ки, нә гәдәр танынмыш мүғәнни, актјор, сәнәтчи мүхалифәтчидир. Һәм пешә фәалијјәти илә мәшғул олур, һәм дә инсандыр. Инсандыр, она ҝөрә ки, өлкәдә баш верән һадисәләрә мүнасибәт билдирмәкдән чәкинмирләр. Дүздүр, демократијаја галанда да биз һәлә бундан сонра 50 ил чалышмалыјыг ки, Түркијәјә чата биләк. Амма, инсанлыг һәр кәс тәрәфиндән ортаја гојулмалыдыр. Бизим ефирә чыхан бу ҹүр адамларымыз исә санки дејирләр ки, биз мүғәннијик, шаирик, актјоруг, мусигичијик, шоучујуг, биз инсан дејилик. Биз нијә инсанијјәт нүмајиш етдириб өзүмүзү зибилә салаг. Ҝүл кими чыхыб ефирдә пулумузу газаныр, реклам олуруг.\nЕјнијлә Һәзрәт Ајәтуллаһ Лүтфүллаһ Сафи ағанн бујурдуғу кимидир. Стат: Ола биләрми ки, бир груп өзүнү инсан адландырсын, лакин өз һәмнөвүнә гаршы бүтүн бу ҹинајәтләрә мүртәкиб олсун? Бәли, нә гәдәр ки, биз ефир мәканында вә саир иҹтимаи фикир формалашдыра биләҹәјимиз јерләрдә инсанијјәт нүмајиш етдирмәјәҹәјик бир о гәдәр залымларын зүлмүнә шәрик оаҹағыг.


Q=8	C=6	SS=3	LS=1	PS=0	DC=1	LC=0	SD=0	BS=5	G0=166	G1=111	G2=50	DLID=az_RU	BODY=«Нәзирини јеринә јетир» (Ваиз 5:4) | Тәлим\nҜөзәтчи гүлләси (тәлим нәшри) | Апрел 2017\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Боливија жест дили Бразилија жест дили Британија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Индонезија жест дили Исвеч Испанија жест дили Италија жест дили Квебек жест дили Кенија жест дили Кирибати Колумбија жест дили Конго Кореја жест дили Куба жест дили Литва Македонија Маҹарыстан жест дили Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Португалија жест дили Румынија жест дили Самоа Словакија жест дили Соломон Адалары пиҹини Тајван жест дили Тонга Тувалу Уелс Украјна Филиппин жест дили Финландија жест дили Фиҹи Франса жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман амһара африкаанс ајмара баса (Камерун) башгырд бенгал бикол болгар булу варај венда волајта га ган гуарани гуҹарат гырғыз дигорон дуала дхолуо еве ермәни ермәни (гәрб) естон ефик занде зулу ибанаг ибо иврит илок инҝилис исланд исоко испан италјан кабре каннада каонде каталан кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мамбве-лунгу маратһ мајја маҹар мбунда мегрел монгол море моту ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус рус жест дили санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тив тигре ток-писин тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чуваш шона јао јапон јоруба јунан ҝүрҹү ҹола Һаити креолу Һиндистан жест дили һауса һилигајнон һинд һири-моту әрәб өзбәк\n«Нәзирини јеринә јетир»\n«Јеһоваја дедијин нәзири јеринә јетир» (МӘТ. 5:33).\nНӘҒМӘ: 63, 7\nБУ ӘҺДЛӘРӘ САДИГ ГАЛМАГ НӘ ДӘРӘҸӘДӘ ВАҸИБДИР?\nҺәјатымызы Јеһоваја һәср едәндә вердијимиз әһдә\nАилә гуранда вердијимиз әһдә\nХүсуси таммүддәтли хидмәтлә бағлы вердијимиз әһдә\n1. а) Ифтаһла Һәннә арасында һансы ортаг ҹәһәт вар иди? (Мәгаләнин әввәлиндәки шәклә бахын.) б) Бу мәгаләдә һансы суаллара ҹаваб тапаҹағыг?\nШҮҸАӘТЛИ башчы вә горхмаз ҹәнҝавәр. Әринә итаәткар вә сакит тәбиәтли гадын. Сөһбәт һаким Ифтаһдан вә Әлгәнанын арвады Һәннәдән ҝедир. Онларын һәр икиси Јеһоваја ибадәт едирди. Бәс онлар арасында башга һансы ортаг ҹәһәт вар иди? Икиси дә Аллаһа нәзир демишди, икиси дә нәзирини јеринә јетирди. Онлар бу ҝүн Јеһова Аллаһа әһд едән инсанлар үчүн ҝөзәл нүмунәдир. Буна ҝөрә дә ҝәлин нөвбәти суаллара ҹаваб тапмаға чалышаг: нәзир вә ја әһд нәдир? Аллаһа әһд етмәк нә дәрәҹәдә ҹидди мәсәләдир? Ифтаһла Һәннәдән бу саһәдә нә өјрәнә биләрик?\n2, 3. а) Нәзир вә ја әһд нәдир? б) Мүгәддәс Китабда нәзирлә бағлы нә дејилир?\n2 Мүгәддәс Китаба әсасән, нәзир вә ја әһд Аллаһа верилән вәддир. Бу заман инсан бир иши ҝөрмәк, тәгдимә вә ја бәхшиш ҝәтирмәк, һансыса хидмәтә башламаг, јахуд нәјисә өзү үчүн һарам етмәклә бағлы Аллаһа сөз верир. Нәзир көнүллү шәкилдә, инсанын өз хошу илә верилир. Анд мәсәләсиндә олдуғу кими, нәзир дејәндә дә инсан нәјисә едәҹәјинә вә ја етмәјәҹәјинә сөз верир. Нәзир андла ејни гүввәдә олдуғу үчүн Аллаһын ҝөзүндә мүгәддәсдир вә мүтләг јеринә јетирилмәлидир (Јар. 14:22, 23; Ибр. 6:16, 17). Мүгәддәс Китабда нәзири јеринә јетирмәјин ваҹиблији вурғуланыр.\n3 Мәсәлән, Төвратда јазылыб: «Кимсә Јеһоваја нәзир дејәр вә ја анд ичиб өзүнә нәјисә һарам едәрсә, сөзүндән дөнмәмәлидир. Сөз вердији һәр шеји јеринә јетирмәлидир» (Сај. 30:2). Сүлејман пејғәмбәр Аллаһын илһамы илә демишди: «Аллаһа нәзир дејәндә јеринә јетирмәјә јубанма, чүнки Онун ағылсызлардан хошу ҝәлмир. Нәзирини јеринә јетир» (Ваиз 5:4). «Ичдијин анды позма, Јеһоваја дедијин нәзири јеринә јетир», — демәклә Иса Мәсиһ дә нәзир демәјин ҹидди мәсәлә олдуғуну вурғуламышды (Мәт. 5:33).\n4. а) Аллаһа нәзир демәк нә дәрәҹәдә ҹидди мәсәләдир? б) Бу мәгаләдә Ифтаһла Һәннә һаггында нә өјрәнәҹәјик?\n4 Бу ајәләрдән ҝөрүнүр ки, Аллаһа нәзир демәк ҹидди мәсәләдир. Вердијимиз әһдә мүнасибәтимиз Јеһова Аллаһла достлуғумуза тәсир едир. Давуд падшаһ да ҝөзәл јазмышды: «Јеһованын дағына ким чыха биләр? Мүгәддәс мәканында ким дура биләр?.. Варлығыма [Јеһованын варлығына] јаландан анд ичмәјән, сахта анд вермәјән адам» (Зәб. 24:3, 4, һаш.). Бу мәгаләдә Ифтаһла Һәннәнин һансы нәзири дедији вә бу нәзирин онлара нәјин баһасына баша ҝәлдији барәдә данышаҹағыг.\nОНЛАР НӘЗИРЛӘРИНИ ЈЕРИНӘ ЈЕТИРДИЛӘР\n5. Ифтаһ нә нәзир етмишди вә диләји јеринә јетәндән сонра нә баш верди?\n5 Ифтаһ Аллаһын халгына зүлм едән әмуниләрлә дөјүшә ҝедәндә Јеһова Аллаһа нәзир деди вә нәзирини јеринә јетирди (Һак. 10:7—9). О, Аллаһа белә нәзир етмишди: «Әҝәр әмуниләри мәнә тәслим етсән, онда әмуниләрлә дөјүшдән сағ-саламат гајыданда мәни гаршыламаг үчүн евимин гапысындан илк чыхан Сәнин олаҹаг, еј Јеһова». Ифтаһ әмуниләрә галиб ҝәлди. Билирсиниз, о, евә гајыданда нә баш верди? Дөјүшдән гәләбә илә гајыдан Ифтаһы гаршыламаға севимли гызы чыхды. Вердији сөзү јеринә јетирмәк үчүн Ифтаһ гызыны Јеһоваја тәгдим етмәли иди (Һак. 11:30—34). Бәс бу ҝәнҹ гыз үчүн атасынын дедији нәзир нәјин баһасына баша ҝәләҹәкди?\n6. а) Нәзирини јеринә јетирмәк һәм Ифтаһ, һәм дә гызы үчүн нәјә ҝөрә чәтин иди? б) Ганунун тәкрары 23:21, 23 вә Зәбур 15:4 ајәләриндән әһдлә бағлы нә өјрәнирик?\n6 Атасынын вердији нәзири јеринә јетирмәк үчүн Ифтаһын гызы өмрүнүн сонуна кими мүгәддәс мәканда хидмәт етмәли иди. Бәлкә, Ифтаһ һиссләрә гапылыб нәзир демишди, һәмин ан буну һеч нәзәрә алмамышды? Әсла! О билирди ки, ону гаршыламаг үчүн евинин гапысындан илк чыхан гызы ола биләр. Амма јенә дә бу нәзири јеринә јетирмәк һәм ата, һәм дә гыз үчүн ағыр иди. Бу, онлар тәрәфдән әсл гурбан иди. Ифтаһ евинин гапысындан гызынын чыхдығыны ҝөрәндә јахасыны ҹырыб деди: «Вај, гызым! Белими гырдын». Гызы исә «бакирә галаҹағына ҝөрә ағлады». О, Ифтаһын јеҝанә өвлады иди. Ифтаһын ондан башга оғлу, гызы јох иди. Демәли, гызы аилә гуруб ону нәвә саһиби едә билмәјәҹәкди. Ифтаһын нәслини давам етдирән варис олмајаҹагды. Амма онлар үчүн өз арзуларындан даһа ваҹиб бир шеј вар иди. Ифтаһ деди: «Јеһоваја нәзир етмишәм, сөзүмдән дөнә билмәрәм». Гыз атасына белә ҹаваб верди: «Нәзирини јеринә јетир» (Һак. 11:35—39). Ифтаһ да, гызы да Аллаһа вәфалы инсанлар идиләр. Һагг-Таалаја дедикләри нәзирдән бојун гачырмаг ағылларындан белә кечмирди. Онлар нәјин баһасына олур-олсун, сөзләринин үстүндә дурмаға әзмли идиләр. (Ганунун тәкрары 23:21, 23; Зәбур 15:4 ајәләрини охујун.)\n7. а) Һәннә һансы нәзири демишди, нәјә ҝөрә демишди вә нәтиҹәси неҹә олду? б) Һәннәнин нәзири Ишмуилин һәјатына неҹә тәсир етмишди? (Һашијәјә бахын.)\n7 Һәннә дә Јеһова Аллаһа вердији әһдә вәфа етмишди. О, бу әһди чох пәришан оланда вермишди. Ону бу һала салан сонсуз олмасы вә арамсыз истеһзалара туш ҝәлмәси иди (1 Ишм. 1:4—7, 10, 16). Һәннә дәрдини Аллаһа данышыб демишди: «Еј ордулар Аллаһы Јеһова, әҝәр бу гулунун дәрдинә биҝанә галмасан, мәнә нәзәр салсан, бу гулуну јада салыб мәнә бир оғул версән, ону өмүрлүк Сәнә верәҹәјәм, еј Јеһова, онун башына һеч вахт үлҝүҹ дәјмәјәҹәк» (1 Ишм. 1:11) *. Аллаһ Һәннәни мурадына чатдырды, она оғул бәхш етди. Сонсуз гадын үчүн бундан бөјүк хошбәхтлик ола билмәз! Амма Һәннә Аллаһа дедији нәзири унутмамышды, чүнки оғлу дүнјаја ҝәләндә о демишди: «Ону Јеһовадан истәдим» (1 Ишм. 1:20).\n8. а) Һәннә үчүн нәзирини јеринә јетирмәк нә дәрәҹәдә чәтин иди? б) Давудун 61-ҹи мәзмурда јаздығы сөзләрдә Һәннәнин әһвал-руһијјәси неҹә әкс олунур?\n8 Ишмуилин һарадаса үч јашы оланда, о, сүддән кәсиләндә Һәннә Аллаһа дедији әһди јеринә јетирди. Башга ҹүр давранмаг онун ағлындан белә кечмирди. О, Ишмуили Шилодакы мүгәддәс чадыра баш каһин Әлинин јанына ҝәтириб деди: «Мән бу ушаг үчүн дуа едирдим, Јеһова да мәни мурадыма јетирди. Инди ону Јеһоваја верирәм. О, өмрү боју Јеһоваја мәхсус олаҹаг» (1 Ишм. 1:24—28). «Балаҹа Ишмуил исә Јеһованын өнүндә бөјүјүрдү» (1 Ишм. 2:21). Тәсәввүр едирсиниз, бу, Һәннә үчүн нә демәк иди?! О, көрпәсини чох севирди, амма өвлады ондан узагда бөјүјәҹәкди, һәр ҝүн онун јанында олмајаҹагды. Сөзсүз ки, Һәннә дә өвладыны севән һәр бир ана кими баласыны әзизләјиб өпмәк, онунла ојнамаг, назыны чәкмәк, неҹә бөјүдүјүнү ҝөрмәк истәјирди. Лакин Һәннә нәзирини јеринә јетирдији үчүн пешман дејилди. Јеһова онун көнлүнү шад етмишди (1 Ишм. 2:1, 2; Зәбур 61:1, 5, 8 ајәләрини охујун).\nЈеһова Аллаһа вердијиниз әһдә садигсиниз?\n9. Даһа һансы суаллары нәзәрдән кечирәҹәјик?\n9 Ҝөрүндүјү кими Аллаһа нәзир демәк чох ҹидди мәсәләдир. Инди исә ҝәлин нөвбәти суаллары нәзәрдән кечирәк: Бир мәсиһи кими биз һансы әһдләри веририк? Бу әһдләрә садиг галмаг нә үчүн ҹидди мәсәләдир?\nҺӘСР ОЛУНАНДА ВЕРДИЈИМИЗ ӘҺД\nҺәср олунанда вердијиниз әһдә (10-ҹу абзаса бахын)\n10. Мәсиһи үчүн ән өнәмли әһд һансыдыр вә бу әһдә нә дахилдир?\n10 Мәсиһи үчүн ән өнәмли әһд Јеһоваја һәср олунанда вердији әһддир. Чүнки бу әһди верәндә о, тәкликдә дуа едиб Аллаһа сөз верир ки, нә гәдәр ки ҹанында ҹан вар, нәјин баһасына олур-олсун, Она ибадәт едәҹәк. Бунунла о, Иса Мәсиһин дедији кими, өзүнү инкар едир, јәни өз һүгугларындан имтина едир вә сөз верир ки, Аллаһын ирадәсини һәјатда һәр шејдән үстүн тутаҹаг (Мәт. 16:24). Бу андан етибарән һәмин инсан Јеһоваја мәхсус олур (Ром. 14:8). Аллаһа һәјатыны һәср едән һәр бир мәсиһи нөвбәти сөзләри дејән мәзмурчу кими, бу әһдә мәсулијјәтлә јанашмалыдыр. Аллаһа вердији әһдләрлә бағлы мәзмурчу јазмышды: «Мәнә етдији јахшылыгларын әвәзиндә Јеһоваја нә верә биләрәм? Јеһоваја дедијим нәзирләри јеринә јетирәрәм» (Зәб. 116:12, 14).\n11. Вәфтиз олунан ҝүн сиз нәји сүбут етмишдиниз?\n11 Сиз өзүнүзү Јеһоваја һәср едиб вәфтиз олунмусунуз? Бу, чох ҝөзәл аддымдыр! Вәфтиз олундуғунуз ҝүн јадыныздадыр? Һамынын гаршысында Јеһоваја һәср олундуғунузу, һәмчинин һәср вә вәфтиз олунмағынызла Јеһованын Шаһидләринә — Аллаһын руһу илә идарә олунан тәшкилатын сыраларына гошулдуғунузу етираф етмишдиниз. Әминликлә вердијиниз ҹаваб сизин Аллаһа сәмими-гәлбдән һәср олундуғунузу вә вәфтиз олунараг Јеһованын хидмәтчиси олмаға һазыр олдуғунузу сүбут едирди. О ҝүн сиз Јеһованын гәлбини шад етмишдиниз!\n12. а) Өзүмүзә һансы суаллары вермәлијик? б) Бутрусун сөзләринә әсасән, нә етмәлијик?\n12 Вәфтиз јолун башланғыҹыдыр. О ҝүндән етибарән биз вердијимиз әһдә вәфалы галмалы, јәни Јеһова Аллаһа сәдагәтлә хидмәт етмәлијик. Буна ҝөрә дә өзүмүздән сорушмалыјыг: «Вәфтиз олдуғум ҝүндән бу јана бир мәсиһи кими тәрәгги етмишәм? Бу ҝүн дә Јеһоваја ҹанла-башла хидмәт едирәм? (Кол. 3:23). Аллаһа тез-тез дуа едирәм? Һәр ҝүн Мүгәддәс Китабы охујурам? Ибадәт ҝөрүшләринә мүнтәзәм ҝедирәм? Әлимдән ҝәлдији гәдәр тәблиғдә иштирак едирәм? Јохса бу саһәләрдә зәифләмишәм?» Һәвари Бутрус демишди ки, иманымызы елмлә, дөзүмлә, мөминликлә тамамласаг, бир мәсиһи кими инкишафдан галмајаҹағыг. (2 Бутрус 1:5—8 ајәләрини охујун.)\n13. Мәсиһи Аллаһа вердији вәдлә бағлы нәји дәрк етмәлидир?\n13 Јеһоваја һәср олунанда вердијимиз сөзү сонрадан ҝери ҝөтүрә билмәрик. Јеһоваја ибадәт етмәкдән вә бир мәсиһи кими јашамагдан безән инсан өзүнә бәраәт газандырмаг үчүн әслиндә Аллаһа һәср олунмадығыны вә вәфтизинин гүввәдә олмадығыны иддиа едә билмәз *. Вәфтиз олмагла о, һамынын гаршысында өзүнү Аллаһа һәср етдијини ачыг шәкилдә ҝөстәриб. Буна ҝөрә дә инсан ҹидди ҝүнаһ ишләдәрсә, һәм Јеһованын, һәм дә јығынҹағын гаршысында ҹаваб вермәлидир (Ром. 14:12). Ҝәлин елә јашајаг ки, Исанын «әввәлки мәһәббәтин сојујуб» сөзләри бизә үнванланмасын. Әксинә, гој о, бизә десин: «Мән сәнин ишләриндән, мәһәббәтиндән, иманындан, хидмәтиндән вә дөзүмүндән хәбәрдарам. Билирәм ки, сәнин ахырынҹы ишләрин әввәлкиләрдән даһа чохдур» (Вәһј 2:4, 19). Ҝәлин вар ҝүҹүмүзлә чалышыб Јеһова Аллаһа вердијимиз вәдә һәмишә садиг галаг вә гој О, бизә бахыб разы галсын.\nАИЛӘ ГУРАНДА ВЕРДИЈИМИЗ ӘҺД\nАилә гуранда вердијиниз әһдә (14-ҹү абзаса бахын)\n14. Даһа һансы әһд инсанын һәјатында өнәмли јер тутур вә нәјә ҝөрә?\n14 Инсанын һәјатында өнәмли јер тутан әһдләрдән бири дә аилә гуранда вердији әһддир. Бәј вә ҝәлин һәм Аллаһын, һәм дә инсанларын гаршысында евлилик анды ичир. Буна ҝөрә дә аилә мүгәддәсдир. Адәтән, аилә гуран ҹүтлүк бир-биринә сөз верир ки, нә гәдәр ки һәр икиси Аллаһын гурдуғу никаһ телләрилә бағлы олуб јер үзүндә јашајыр бир-бирини севәҹәк, гајғы ҝөстәрәҹәк вә һөрмәт бәсләјәҹәкләр. Бу анды ичмәјәнләр дә Аллаһын гаршысында мәсулијјәт дашыјырлар. Чүнки никаһ бағлајанда онлар әр-арвад елан олунублар, бунунла да өмүрлүк иттифаг бағлајыблар (Јар. 2:24; 1 Кор. 7:39). Иса Мәсиһин сөзләринә әсасән, «Аллаһын бир бојундуругда бирләшдирдијини» нә әрин, нә арвадын, үмумијјәтлә һеч кәсин ајырмаға ихтијары јохдур. Одур ки, аилә гуран ҹүтлүк бошанмағы ағлындан белә кечирмәмәлидир (Марк 10:9).\n15. Нәјә ҝөрә мәсиһиләр аиләјә бу дүнјанын инсанлары кими јанашмамалыдырлар?\n15 Сөзсүз ки, мүкәммәл аилә јохдур. Һәр аиләнин тәмәли ики гејри-камил инсан тәрәфиндән гојулур. Буна ҝөрә дә Мүгәддәс Китабда јазылыб ки, аилә гуранлар «һәјатда јени чәтинликләрлә үзләшәҹәкләр» (1 Кор. 7:28). Аилә гурмаг мәсулијјәтдир, ојун-ојунҹаг дејил. Амма бу дүнјада бир чох инсан аиләјә мәһз бу ҹүр јанашыр. Проблем јаранан кими чарәни ајрылмагда ҝөрүрләр. Бизи исә Јеһова белә өјрәтмир. Аиләсини дағыдан инсан Аллаһын јанында јаланчы чыхыр, Аллаһынса јаланчылары ҝөрән ҝөзү јохдур! (Лав. 19:12; Мәс. 6:16—19). Һәвари Булус јазмышды: «Евлисән? Ајрылмаг үчүн бәһанә ахтарма» (1 Кор. 7:27). Булус билирди ки, һәјат јолдашына хәјанәт едәрәк ондан бошанмаг Јеһованын нифрәт етдији һәрәкәтдир (Мәл. 2:13—16).\n16. Мүгәддәс Китабда бошанмаг вә ајры јашамагла бағлы нә дејилир?\n16 Иса Мәсиһ давамчыларыны өјрәдирди ки, Аллаһ јалныз бир һалда бошанмаға изин верир: әҝәр хәјанәтә јол верилибсә вә ҝүнаһсыз тәрәф һәјат јолдашыны бағышлаја билмирсә (Мәт. 19:9; Ибр. 13:4). Бәс ајрылмаг, јәни ајры јашамаг барәдә нә демәк олар? Мүгәддәс Китабда бу мәсәлә илә бағлы мүәјјән ҝөстәриш вар, амма орада ајры јашамаға изин верән сәбәбләр ҝәтирилмир. (1 Коринфлиләрә 7:10, 11 ајәләрини охујун.) Лакин бәзи һалларда, мәсәлән, һәјаты вә Јеһова илә мүнасибәти тәһлүкә алтында оланда, һәјат јолдашы тәрәфиндән кәскин шәкилдә тәгиб олунанда мәсиһи ајры јашаја биләр *.\n17. Мәсиһиләр аилә телләрини неҹә мөһкәмләндирә биләр?\n17 Аиләсиндә проблем јашајан мәсиһи мәсләһәт үчүн ағсаггала јахынлашанда јахшы оларды ки, илк нөвбәдә, ағсаггал «Әсил мәһәббәт» филминә бахыб-бахмадыгларыны, «Хошбәхт аиләм» брошүрүнү охујуб-охумадыгларыны сорушсун. Бу вәсаитләрдә бир чох аиләләрә никаһы мөһкәмләндирмәјә көмәк едән илаһи принсипләр јер алыб. Бир ҹүтлүк дејир: «Бу брошүрүн көмәјилә аиләмиз әввәлкиндән гат-гат хошбәхтдир». Ијирми икииллик аиләси дағылмаг үзрә олан бир баҹы дејир: «Әрим дә, мән дә мәсиһијик. Лакин бир-биримизи баша дүшмүрдүк. Бу филм дүз вахтында чыхды. Инди вәзијјәт әввәлкинә баханда даһа јахшыдыр». Әҝәр сиз дә аиләлисинизсә, онда Аллаһын вердији мәсләһәтә әмәл етмәк үчүн ҝүҹүнүзү әсирҝәмәјин. Бу, сизә евлилик андына садиг галмаға көмәк едәҹәк, аиләниз мөһкәм вә хошбәхт олаҹаг.\nХҮСУСИ ТАММҮДДӘТЛИ ХИДМӘТЛӘ БАҒЛЫ ВЕРДИЈИМИЗ ӘҺД\n18, 19. а) Бу ҝүн бир чох мәсиһи валидејнләр нә едир? б) Хүсуси таммүддәтли хидмәтдә иштирак едәнләрин хидмәти барәдә нә билирсиниз?\n18 Ифтаһла Һәннә арасында даһа бир охшар ҹәһәт вар. Онларын вердији әһдин нәтиҹәсиндә Ифтаһын гызы вә Һәннәнин оғлу һәјатыны хүсуси бир хидмәтә һәср етмишди, Јеһоваја мүгәддәс чадырда хидмәт едирди. Онлар чох мәналы һәјат сүрүрдү. Бу ҝүн дә бир чох мәсиһиләр өвладларыны тәшвиг едирләр ки, хүсуси таммүддәтли хидмәтә башласынлар, бүтүн һәјатларыны Јеһоваја хидмәтә һәср етсинләр. Бу валидејнләр дә, өвладлары да ән ҝөзәл тәрифләрә лајигдир (Һак. 11:40; Зәб. 110:3).\nХүсуси таммүддәтли хидмәтлә бағлы вердијиниз әһдә (19-ҹу абзаса бахын)\n19 Һазырда Јеһованын Шаһидләринин Хүсуси Таммүддәтли Хидмәтчиләринин Үмумдүнја Орденинин тәхминән 67 000 үзвү вар. Бу саја Бејтелдә хидмәт едәнләр, тикинтидә вә сәјјар хидмәтдә чалышанлар, теократик мәктәбләрдә тәлим верән мүәллимләр *, хүсуси өнҹүлләр, хүсуси тәјинатлы мүждәчиләр, ибадәт евләринә вә теократик мәктәбләрин биналарына гуллуг едәнләр дахилдир. Бу инсанлар «Итаәткарлыг вә фәгирлик әһди» верибләр. Бу әһдә әсасән, онлар Јеһованын иши наминә истәнилән јердә хидмәт едәҹәкләринә, садә јашајаҹагларына вә иҹазә олмадан ишләмәјәҹәкләринә сөз верирләр. Хүсуси олан бу инсанларын өзү дејил, онларын јеринә јетирдији хидмәтдир. Онлар дәрк едирләр ки, таммүддәтли хидмәтдә иштирак етдикләри мүддәтдә вердикләри сөзүн үстүндә дурмалыдырлар.\n20. Аллаһа вердијимиз әһдә неҹә јанашмалыјыг вә нәјә ҝөрә?\n20 Бәс сиз бу әһдләрдән һансыны вермисиниз? Сөзсүз ки, вердијиниз әһдә садиг галмағын ваҹиб олдуғуну баша дүшүрсүнүз (Мәс. 20:25). Јадда сахламалыјыг ки, вердијимиз сөзә нахәләф чыхсаг, ахыры пис гуртара биләр (Ваиз 5:6). Одур ки, ҝәлин дүнја дурдугҹа Јеһованын адыны тәрәннүм едәк вә нәзирләримизи һәр ҝүн јеринә јетирәк! (Зәб. 61:8).\n^ абз. 7 Һәннәнин дедији нәзирә әсасән, оғлу өмүрлүк нәзири олаҹагды, јәни о, Јеһоваја хидмәт етмәјә һәср олунаҹагды (Сај. 6:2, 5, 8).\n^ абз. 13 Киминсә вәфтизә јарарлы олуб-олмадығыны мүәјјән етмәздән әввәл ағсаггаллар һәр шеји ҹидди шәкилдә ҝөтүр-гој едирләр. Буна ҝөрә дә, надир һалларда ола биләр ки, инсанын вәфтизи гүввәсини итирсин.\n^ абз. 16 «Аллаһын мәһәббәтиндән ајрылмајын» китабынын 219—221 сәһифәләринә бахын.\n^ абз. 19 Бурада Падшаһлыг Мүждәчиләри Мәктәби, Јығынҹаг Ағсаггаллары үчүн Мәктәб, Сәјјар Нәзарәтчиләр вә Һәјат Јолдашлары үчүн Мәктәбләрдә тәлим верән гардашлар нәзәрдә тутулур. Бу мәктәбләр, әсасән, топланты залында, ибадәт евиндә вә ја бу мәктәбләр үчүн нәзәрдә тутулмуш биналарда кечирилир.\nАллаһын Падшаһлығы ҝәләндә нәләр кечиб ҝедәҹәк?\nLIFE STORY Мән Мәсиһин әсҝәријәм\n«Бүтүн дүнјанын Һакими әдаләтсиз даврана билмәз»\nӘдаләт мәсәләсинә Јеһованын ҝөзү илә бахын\nЈеһова Аллаһын јолунда фәдакар олун!\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Апрел 2017\nAudio Аудио-јазылары јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Апрел 2017\nҜӨЗӘТЧИ ГҮЛЛӘСИ (ТӘЛИМ НӘШРИ) Апрел 2017


Q=5	C=0	SS=0	LS=5	PS=0	DC=0	LC=0	SD=0	BS=2	G0=8	G1=7	G2=3	DLID=az_RU	BODY=22 Јанвар 2022 17 Ҹәмадиүссани 1443 2 Бәһмән 1400\n15 Октјабр 2021\nАјәтуллаһ Әрафи: Азәрбајҹан Иранын нараһатлыгларыны арадан галдырмалыдыр\nГумун ҹүмә намазы хәтиби:\n□ Азәрбајҹан Иранын нараһатлыгларыны арадан галдырмалыдыр\n□ Әфганыстан һөкумәтиндә бүтүн груплар вә мәзһәбләр тәмсил олунмалыдыр\n□ Ајәтуллаһ Әрафи: Гарабағ просесиндә Иран, Ислам мәнтигинә әсасән Азәрбајҹан Республикасынын јанында јер алды. Ислам Ингилабынын рәһбәри дә 17 рәбиүл-әввәл мүнасибәтилә (3 нојабр 2020-ҹи ил тарихли) чыхышында Иранын мөвгејини елан етди ки, Гарабағын һакимијјәтини мүдафиә едир.\n□ Иран халгы Азәрбајҹан әһалиси илә бир сыра мәдәни вә етигади ортаг ҹәһәтләрә маликдир. Азәрбајҹан халгынын јери бизим гәлбимиздәдир. Лакин, Азәрбајҹан һөкумәти билмәлидир ки, Исраилин реҝионда олмасына ҝөрә нараһатыг.\n□ Азәрбајҹан бу ниҝаранлыға сон гојмалыдыр. Иранын һакимијјәт, игтидар вә мәнафеји һүгугуна һөрмәт етмәлидир. Иҹазә вермәмәлисиниз ки, Исраил вә Америка әразиләриниздә ат ојнатсын. Иран өз мәнафејини мүдафиә едәҹәк вә һарада лазым олса, аддым атаҹагдыр.\n□ Гоншу вә мүсәлман өлкәләрин һамысы илә әлагә гурмағы мүсбәт гаршылајырыг; лакин, бу мүзакирәләрдә бәзи мәгамлара диггәт олунмасыны истәјирик.\n□ Бу мәсәләләрдән бири Јәмәндир. Белә ки, бу илләрдә чохлу чәтинликләр чәкмишдир.\n□ Сәудијјә Әрәбистанында чохлу мәһбуслар вар. Онларла әрәбистанлы алим вә чох сајда мүсәлман һәбсханада вә чохлу чәтинликләрдәдирләр ки, мүзакирәләрдә бу мәсәләләрә тохунулмалыдыр.\n□ Үчүнҹү мәсәлә исә, Һәҹҹ зијарәти вә Мина һадисәсиндә зәрәрчәкмишләрә дијә өдәнмәсидир.\n□ Онлар билмәлид\n2009 дәфә бахылыб\nАБШ-ын рүсвајчы гачышы Русијаны ҝүҹләндирди - Гејтс\n"ҸОВЫД-19" пандемијасы бу јахын мүддәтдә битмәлидир...\nРусија бир аја һүҹум едәҹәк - Украјна\nӘрәбистан Јәмәндә һәбсхананы бомбалады – 180 өлү вә јаралы


Q=16	C=0	SS=0	LS=16	PS=0	DC=0	LC=0	SD=0	BS=1	G0=0	G1=0	G2=0	DLID=az_RU	BODY=Италијада 28 мин Мүсәлман әсилли ушаг јоха чыхыб- РӘСМИ\nMay 14, 2017 - 8:20 PM Хәбәрин коду : 829730 Мәнбә : Vetenugrunda Link:\nИталијанын Дахили Ишләр Назирлији Сиҹилија адасы јолуилә Италијаја дахил олан 28 000 Мүсәлман мүһаҹир ушағын әхлагсызлыг, инсан тиҹарәти вә гулдарлыг кими чиркин мәгсәдләрин гурбаны ола биләҹәкләри барәдә хәбәрдарлыг едиб.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Италијанын Дахили Ишләр Назирлији 28 000 Мүсәлман мүһаҹир ушағын бу өлкәдә јоха чыхдығыны елан едиб.\nНазирлик билдириб ки, өтән ил Италијада јохан чыхан 44635 мүһаҹирин 28 000 нәфәрини ушаглар вә јенијетмәләр тәшкил едир.\nӨтән ил Италијада иткин дүшән мүһаҹир ушаглар вә јенијетмәләрин сајынын 2015-ҹи илилә мүгајисәдә 44% даһа чох олдуғуну билдириб.\nИталијанын Дахили Ишләр Назирлији Сиҹилија адасы јолу илә Италијаја дахил олан 28 000 Мүсәлман мүһаҹир ушағын әхлагсызлыг, инсан тиҹарәти вә гулдарлыг кими чиркин мәгсәдләрин гурбаны ола биләҹәкләри барәдә хәбәрдарлыг едиб.\nБејнәлхалг Миграсија Тәшкилаты Италијада минләрлә ушаг вә јенијетмәнин јох чыхмасыны сон дәрәҹә нараһатлыг доғуран мәсәлә адландырыб вә бу ушагларын инсан таҹирләринин гурбанына чеврилмәси еһтималындан ниҝаранлыг едиб.


Q=0	C=0	SS=0	LS=0	PS=0	DC=0	LC=0	SD=0	BS=1	G0=25	G1=16	G2=8	DLID=az_RU	BODY=Nur-az.com - Фазилин Исламла бағлы сәфеһ фикирләринә бир дә елми ҹаваб\n13 Темус 2021\nФазилин Исламла бағлы сәфеһ фикирләринә бир дә елми ҹаваб\nФазил Гәзәнфәроғлунун сајтда дәрҹ олунан сәрсәм фикирләринә бундан әввәлки јазымызда гыса да олса ҹаваб вермишдик. Амма, там ҹидди фикирләр гејд етдијимиз јазыны кимләрсә зарафат, мәзәләнмәк һесаб едә биләр дејә, бир дә истәдик елми ҹаваб верәк. Сонра демәсинләр ки, Фазилә ҹаваб верә билмәдијиниз үчүн онунла мәзәләнирсиниз. (Бундан габагкы јазынын линки: һттпс://nur-az.com/аз/артиҹлес/виеw/5827Â )\nФазил конкрет олараг јазыр: “Ислам дини елә бир диндир ки, ағыллы адамы даһа да мүдрикләшдирир, сәфеһи исә даһа да сәфеһләшдирир. Диггәт едирсинизсә, минләрлә инсан, бәлкә дә һәлә Гуран охумадан, башларына һиҹаб тахмадан әввәл даһа сәмими иди, амма динин ичинә ҝирдикдән сонра сахтакар вә дәләдуза чеврилибләр.”\nГәзәнфәроғлунун Исламдан гандығы графанын олмадығы бурдан билинир ки, Гурани-Кәримин ајәсиндән хәбәрсиздир. Гуран бујурур: “(Ја Рәсулум!) Гуранда сәнә вәһј олунаны оху вә (вахты-вахтында) намаз гыл. Һәгигәтән, намаз (инсаны) чиркин вә пис әмәлләрдән чәкиндирәр.” (Әнкәбут 45)\nИсламын илк ваҹибати намаздыр. Намазын Исламда јери һаггында јәгин ки, Фазилә дә дәлил ҝәтирмәјә еһтијаҹ јохдур. Ислама ҝәлән һәр кәс намаз гылмалыдыр. Намазсыз Исламы тәсәввүр етмәк мүмкүн дејил. Намаз исә инсаны пис вә чиркин ишләрәдән чәкиндирир. Демәли, Ислама (намаз) ҝәлән шәхси Ислам пис вә чиркин әмәлләрдән чәкиндирмәлидир. Фазил исә дејир ки, минләрлә инсан, бәлкә дә һәлә Гуран охумадан, башларына һиҹаб тахмадан әввәл даһа сәмими иди, амма динин ичинә ҝирдикдән сонра сахтакар вә дәләдуза чеврилибләр.\nЗаваллы адам нечә илдир намаз гылыр, һәлә дә анламыр ки, онун динин ичинә ҝирмәсини һесаб етдији инсанлар, јәни, онун тәбиринҹә десәк сахтакарлар вә дәләдузлар әслиндә динин ичинә ҝирмәјибләр. Чүнки динин ичинә ҝирсәјдиләр намаз гылардылар. Намаз гылмајыбларса онлар диндә сајылмырлар. Намаз гылсајдылар вә ја гылдыглары намаз олсајды, бу намаз онлары сахтакарлыг вә дәләдузлугдан чәкиндирәрди.\nБу дедикләримиздән Фазил бир шеј анламадыса она чох садә бир һекајә данышаг. Бир киши руһаниләрдән биринә дејир ки, сиз дејирсиниз ки, руһаниләр пакдыр, амма биз руһани бир нәфәри оғурлуг едән јердә тутдуг. Руһани дејир ки, ола билмәз. Адам дејир ки, неҹә ола билмәз. Даһа сонра сүбут үчүн әјниндә руһани либасы олан бир шәхси ҝәтириб дејирләр ки, бах, будур оғру. Һәмин руһани дә оғурлуг едән шәхсин әјниндән руһани либасыны чыхарыб дејир ки, бунлары да биздән оғурлајыб. Јәни, гысаҹасы о шәхс дә Фазил кими дин либасына бүрүнән сахтакар бир шәхсдир ки, Исламда олсајды Ислам ону оғурлугдан чәкиндирәрди. Неҹә ки, Фазили дә гылдыглары “намазлар” ону халгы тәһгир етмәкдән чәкиндирмир. Чүнки гылдығы намаз дејил. Намаз олсајды Гуранын бујурдуғу кими пис вә чиркин әмәлләрдән чәкинәрди.\nБәли, Фазил Гәзәнфәроғлунун мүсәлман халгы тәһгир етмәкдән башы ајылса бир аз бу барәдә дүшүнәр.


Q=10	C=8	SS=2	LS=0	PS=2	DC=4	LC=0	SD=0	BS=0	G0=41	G1=28	G2=12	DLID=az_RU	BODY=Мүгәддәс Китабдакы өјүдләрин бизә фајдасы | Мүждә\n1. Нәјә ҝөрә биз рәһбәрлијә еһтијаҹ дујуруг?\nМүгәддәс Китаб принсипләри бизи өзүмүздән муғајат олмаға чағырыр (ЗӘБУР 36:9).\nЈарадан Аллаһ биз инсанлардан гат-гат һикмәтлидир. О, меһрибан бир ата кими хошбәхт олмағымызы истәјир. Биз Ондан асылыјыг, О, бизи белә јарадыб (Әрәмја 10:23). Ушаға валидејн тәрбијәси ваҹиб олдуғу кими, биз дә Аллаһын рәһбәрлијинә мөһтаҹыг (Әшија 48:17, 18). Аллаһ Өз рәһбәрлијини бизә Мүгәддәс Китаб принсипләри васитәсилә верир. 2 Тимутијә 3:16 ајәсини охујун.\nЈеһова Аллаһын принсип вә ганунлары һәјатымызы мәналы едир, үстәлик, гаршыдакы әбәди немәтләрә апаран јолу бизә ҝөстәрир. Һәјатымыза ҝөрә Јарадана борҹлу олдуғумуз үчүн Онун вердији рәһбәрлији миннәтдарлыгла гәбул етмәлијик. Зәбур 19:7, 11; Вәһј 4:11 ајәләрини охујун.\n2. Мүгәддәс Китаб принсипләри дејиләндә нә нәзәрдә тутулур?\nМүгәддәс Китаб принсипләри үмуми гајдалардыр. Принсип ганундан фәргләнир — ганун конкрет ҝөстәришдир (Ганунун тәкрары 22:8). Мүәјјән вәзијјәтлә үзләшәндә биз һансы принсип әсасында давранмалы олдуғумузу ҝөтүр-гој етмәлијик (Мәсәлләр 2:10—12). Мисал үчүн, Мүгәддәс Китаб өјрәдир ки, һәјат Аллаһын бәхшишидир. Бу принсипдир. Демәли, бу бәхшишин гәдрини билмәлијик, јәни истәр евдә, истәр ишдә, истәр јолда оларкән өзүмүздән муғајат олмалыјыг. Һәвариләрин ишләри 17:28 ајәсини охујун.\n3. Әсас принсипләр һансылардыр?\nИса пејғәмбәр ики тәмәл принсип һагда данышмышды. Онлардан биринҹиси инсанын мөвҹудлуғунун мәгсәдини вурғулајыр: инсан Аллаһы танымалы, севмәли вә сәдагәтлә Она гуллуг етмәлидир. Бүтүн гәрарларымызын әсасында бу принсип дурмалыдыр (Мәсәлләр 3:6). Бу принсиплә јашајан инсан Аллаһын достлуғуну газаныр, әсил хошбәхтлијә јетишир вә Ҹәннәтдә јашамасы үчүн зәмин јарадыр. Мәтта 22:36—38 ајәләрини охујун.\nИкинҹи принсип башгалары илә хош мүнасибәтдә олмаға көмәк едир (1 Коринфлиләрә 13:4—7). Бу принсипә ҝөрә, инсан башгаларына Аллаһын ҝөзү илә бахмалы вә буна ујғун давранмалыдыр. Мәтта 7:12; 22:39, 40 ајәләрини охујун.\n4. Мүгәддәс Китаб принсипләринин бизә һансы фајдасы вар?\nМүгәддәс Китаб принсипләри аиләләри меһрибан вә мөһкәм едир (Колослулара 3:12—14). Аллаһын Кәламында аиләнин кешијиндә дуран даһа бир принсип вар: никаһ даими олмалыдыр. Јарадылыш 2:24 ајәсини охујун.\nМүгәддәс Китабдакы принсипләр инсанын ҝүзәраныны јахшылашдырыр вә она гәлб раһатлығы ҝәтирир. Мәсәлән, саһибкарлар адәтән виҹданлы, чалышган ишчиләрә үстүнлүк верирләр. Мүгәддәс Китаб да бизә мәһз белә адам олмағы өјрәдир (Мәсәлләр 10:4, 26; Ибраниләрә 13:18). Һәмчинин Аллаһын Кәламы бизә зәрури шејләрлә гане олмағы вә Аллаһла мүнасибәти мадди шејләрдән үстүн тутмағы ашылајыр. Мәтта 6:24, 25, 33; 1 Тимутијә 6:8—10 ајәләрини охујун.\nМүгәддәс Китаб принсипләринин һәмчинин инсанын сәһһәтинә дә хејри вар (Мәсәлләр 14:30; 22:24, 25). Мәсәлән, Аллаһ сәрхошлуғу гадаған едир. Бу гадаға һәјатымызы бир сыра ҹидди хәстәликләрдән, о ҹүмләдән бәдбәхт һадисәләрдән горујур (Мәсәлләр 23:20). Аллаһ ичкини тамамилә гадаған етмир, анҹаг инсан һәдди ашмамалыдыр (Зәбур 104:15; 1 Коринфлиләрә 6:10). Аллаһын өјүдләри сајәсиндә нәинки давранышымызы, һәмчинин дүшүнҹәмизи дә тәмиз сахлаја биләрик (Зәбур 119:97—100). Бунунла белә, биз Аллаһын бујурдугларына сырф өз мәнфәәтимиздән өтрү әмәл етмирик. Бизим гајәмиз Јарадана шәрәф ҝәтирмәкдир. Мәтта 5:14—16 ајәләрини охујун.\nМүгәддәс Јазылары тәмәннасыз вә сизә раһат олан мәканда өјрәнә биләрсиниз.


Q=15	C=9	SS=0	LS=3	PS=3	DC=0	LC=0	SD=0	BS=2	G0=41	G1=26	G2=12	DLID=az_RU	BODY=1 Салнамәләр 1 | Онлајн Мүгәддәс Китаб | Јени дүнја тәрҹүмәси\n1 Салнамәләр 1:1—54\nАдәмдән Ибраһимәдәк (1—27)\nИбраһимин өвладлары (28—37)\nӘдумиләр; падшаһлары; шејхләри (38—54)\n1 Адәм,Шејс,+Әнуш, 2 Гинан,Мәһлаил,+Јарәд+, 3 Һәнуг+,Мәтушәләһ,Ләмек,+ 4 Нуһ+,Сам+, Һам вә Јафәс.+ 5 Јафәсин оғуллары бунлар иди: Ҝүмәр, Мәҹуҹ, Мадај, Јавән, Тубал,+ Мәшәг+ вә Тирас.+ 6 Ҝүмәрин оғуллары бунлар иди: Әшкиназ, Рифәт вә Түҹарма.+ 7 Јавәнин оғуллары бунлар иди: Әлиша, Таршиш, Киттим вә Роданим*. 8 Һамын оғуллары бунлар иди: Куш+, Мисраим, Пут вә Кәнан.+ 9 Кушун оғуллары бунлар иди: Сиба+, Һәвилә, Сәбтә, Рәһма+ вә Сәбтәкә. Рәһманын оғуллары Сәба вә Дидан иди.+ 10 Кушун Нәмруд адында оғлу олду.+ О, јер үзүндә илк гүдрәтли адам олду. 11 Мисраимин Лудим+, Әнамим, Ләһабим, Нәфтуһим,+ 12 Патрусим+, Кәслуһим (филиштлиләр*+ ондан төрәјиб) вә Кәфтурим+ адында оғуллары олду. 13 Кәнанын оғуллары бунлар иди: илки Сидон+, Һет,+ 14 һәмчинин јәбусиләр+, амориләр+, ҝиргашиләр+, 15 һивиләр+, аргиләр, синиләр, 16 арвадиләр+, сәмариләр, һәмәсиләр. 17 Самын оғуллары бунлар иди: Елам+, Ашшур+, Әрфәһсад, Луд вә Арам.Һәмчинин Уз, Һул, Гәтар вә Маш*.+ 18 Әрфәһсадын Салеһ+, Салеһин Абир адында оғлу олду. 19 Абирин ики оғлу олду. Биринин ады Фалиг*+ иди, чүнки онун јашадығы вахтда јер* бөлүнмүшдү. Гардашынын ады Гәһтан иди. 20 Гәһтанын Әлмудад, Сәлиф, Һазармавәд, Јарәһ,+ 21 Һәдурам, Узал, Дигла, 22 Обал, Абимаил, Сәба, 23 Офир+, Һәвилә+ вә Јубаб адында оғуллары олду. Бунларын һамысы Гәһтанын оғуллары иди. 24 Сам,Әрфәһсад,Салеһ, 25 Абир,Фалиг+,Рәһу+, 26 Сәруҹ+,Наһур+,Тарих+, 27 Ибрам, јәни Ибраһим.+ 28 Ибраһимин оғуллары Исһаг+ вә Исмајыл+ иди. 29 Онларын өвладлары бунлар иди: Исмајылын илки Нәбајүт+, ондан сонра Гәдар+, Әдбиил, Мибшам,+ 30 Мишма, Думаһ, Масса, Һәдад, Тәма, 31 Јәтур, Нафиш вә Гәдма. Бунлар Исмајылын оғуллары иди. 32 Ибраһимин кәнизи Гәтурәдән+ доғулан оғуллары бунлар иди: Зимран, Јөгшән, Мәдан, Мәдјән+, Ишбаг вә Шуаһ+. Јөгшәнин оғуллары Сәба вә Дидан+ иди. 33 Мәдјәнин оғуллары бунлар иди: Ифаһ+, Ифәр, Һәнуг, Әбида вә Әлдаһ. Бунларын һамысы Гәтурәнин өвладлары иди. 34 Ибраһимин Исһаг адында оғлу олду.+ Исһагын оғуллары Ејс+ вә Исраил+ иди. 35 Ејсин оғуллары бунлар иди: Әлифәз, Руил, Јәуш, Јалам вә Гарун.+ 36 Әлифәзин оғуллары бунлар иди: Тәһман+, Өмәр, Сәфи, Гәтам, Гәназ, Тимнә вә Әмалик.+ 37 Руилин оғуллары бунлар иди: Нәһат, Зараһ, Шамаһ вә Мизаһ.+ 38 Саирин+ оғуллары бунлар иди: Лутан, Шубал, Сибун, Анаһ, Дишон, Исәр вә Дишән.+ 39 Лутанын оғуллары бунлар иди: Хури вә Һумам*. Лутанын баҹысынын ады Тимнә иди.+ 40 Шубалын оғуллары бунлар иди: Алван, Манаһат, Ејбал, Шәфи вә Унам. Сибунун оғуллары Ајаһ вә Анаһ иди.+ 41 Дишон Анаһын оғлу иди. Дишонун оғуллары бунлар иди: Һәмдан, Әшбан, Ифран вә Кәран.+ 42 Исәрин+ оғуллары бунлар иди: Билһән, Зәван вә Әган. Дишәнин оғуллары Уз вә Аран иди.+ 43 Исраиллиләрин падшаһы олмаздан әввәл Әдум+ дијарында падшаһлыг едәнләр бунлар иди:+ Баур оғлу Бәләһ. Онун шәһәри Динһаб адланырды. 44 Бәләһ өләндә онун јеринә бозраһлы+ Зараһ оғлу Јубаб падшаһ олду. 45 Јубаб өләндә онун јеринә тәһманиләрин дијарындан олан Һушәм падшаһ олду. 46 Һушәм өләндә онун јеринә Муаб торпағында мәдјәниләри мәғлуб едән Бәдад оғлу Һәдад падшаһ олду. Онун шәһәри Авит адланырды. 47 Һәдад өләндә онун јеринә мәсригалы Сәмла падшаһ олду. 48 Сәмла өләндә онун јеринә чај* кәнарындакы Рәһбутдан олан Шаул падшаһ олду. 49 Шаул өләндә онун јеринә Аһбур оғлу Баалһәнан падшаһ олду. 50 Баалһәнан өләндә онун јеринә Һәдад* падшаһ олду. Онун шәһәри Пај адланырды. Арвады Меһзаб гызы Мәтрәдин гызы Меһитаб иди. 51 Сонра Һәдад өлдү. Әдум шејхләри* бунлар иди: шејх Тимнә, шејх Алва, шејх Јәттат,+ 52 шејх Әһулибам, шејх Илаһ, шејх Финун, 53 шејх Гәназ, шејх Тәһман, шејх Мибсар, 54 шејх Мәгдиил вә шејх Ирам. Бунлар Әдум шејхләри иди.\n^ Јр 10:4 ајәсиндә Дуданим.\n^ Бунлар Арамын оғулларыдыр. Јр 10:23 ајәсинә бах.\n^ Мәнасы: бөлүнмә.\n^ Јахуд јерин әһалиси.\n^ Јр 36:22 ајәсиндә Һејмәм.\n^ Јр 36:39 ајәсиндә Һәдар.\n^ Гәбилә башчылары.\n1 Салнамәләр 1


Q=2	C=0	SS=0	LS=0	PS=2	DC=0	LC=0	SD=0	BS=1	G0=20	G1=14	G2=6	DLID=az_RU	BODY=Јарадылышдан Дашгынадәк | Мүгәддәс Китаб һекајәләри\nҜөј вә јер неҹә јараныб? Ҝүнәш, Ај, улдузлар вә јер үзүндә олан башга шејләр һарадан мејдана ҝәлиб? Мүгәддәс Китаб бу суаллара доғру ҹаваб верир: бүтүн бунлары јарадан Аллаһдыр. Беләликлә, китабымыз Мүгәддәс Јазыларын јарадылыш һаггында олан һекајәләри илә башлајыр.\nБу китабдан өјрәнәҹәјик ки, Аллаһ илк нөвбәдә Өзү кими ҝөзәҝөрүнмәз руһани шәхсијјәтләр јаратмышдыр. Бунлар мәләкләрдир. Јери исә Аллаһ инсанлар үчүн јаратмышдыр. Буна ҝөрә дә О, Адәм вә Һәвва адлы илк киши вә гадыны јарадыб, онлары ҝөзәл бир бағда јерләшдирди. Амма онлар Аллаһын сөзүндән чыхдылар вә јашамаг һүгугларыны итирдиләр.\nАдәмин јарадылмасындан бөјүк Дашгына гәдәр 1 656 ил кечмишдир. Бу вахт әрзиндә чохлу пис шәхсијјәтләр јашајырды. Ҝөјдә, ҝөзәҝөрүнмәз руһани варлыглар, јәни Шејтан вә онун пис мәләкләри јашајырдылар. Јер үзүндә исә Габил вә бир чох пис адамларла јанашы, гејри-ади ҝүҹә малик олан варлыглар вар иди. Бүтүн бунлара бахмајараг, јер үзүндә Һабил, Ханок вә Нуһ кими јахшы инсанлар да өмүр сүрүрдү. БИРИНҸИ ҺИССӘДӘ бу инсанлардан вә һадисәләрдән бәһс едиләҹәк.\nЈарадылыш һекајәси ајдын вә һәтта ушаглар үчүн дә мараглыдыр.\nЈарадылыш китабына әсасән, Аллаһ Еден бағыны хүсуси јердә јаратмышды. Аллаһ истәјирди ки, бүтүн јер үзү бу бағ кими ҝөзәл олсун.\nАллаһ Адәм вә Һәвваны јарадыб Еден бағында јерләшдирди. Онлар илк ҹүтлүк олдулар.\nМүгәддәс Китабын Јарадылыш китабында итирилмиш ҹәннәтдән бәһс олунур.\nЕден бағынын кәнарында Адәм вә Һәвванын чохлу чәтинликләри вар. Әҝәр онлар Аллаһа итаәт етсәјдиләр, онлар вә өвладлары хошбәхт оларды.\nЈахшы оғул вә пис оғул\nЈарадылыш китабындакы Габиллә Һабилин һадисәси бизим неҹә инсан олмалы олдуғумузу ҝөстәрир вә һәлә ки ҝеҹ дејил, нәји дәјишмәлијик.\nХанокун ҹәсарәт нүмунәси ҝөстәрир ки, һәтта әтрафында бүтүн инсанлар пис олсалар белә, сән јахшы даврана биләрсән.\nЈарадылыш китабынын 6-ҹы фәслиндә дејилир ки, нәһәнҝләр инсанлары инҹидирдиләр. Бу нәһәнҝләр Нефилим адланырды. Онлар јер үзүнә инсан кими ҝәлиб јашајан мәләкләрин өвладлары идиләр.\nБашга инсанлардан фәргли олараг, Нуһ вә аиләси Аллаһа итаәт етдикләр үчүн Дашгындан сағ чыхдылар.\nИнсанлар Нуһун хәбәрдарлығына ҝүлүрдүләр. Анҹаг ҝөјдән лејсан төкмәјә башлајанда артыг ҝүлмүрдүләр! Өјрән ҝөр Нуһ, аиләси вә бир чох һејванларын неҹә хилас олдулар.\nҺиссә 1—Јарадылышдан Дашгынадәк


Q=0	C=0	SS=0	LS=0	PS=0	DC=0	LC=0	SD=0	BS=1	G0=6	G1=6	G2=3	DLID=az_RU	BODY=Nur-az.com - Лимонун даһа бир фајдасы...\n23 Ијул 2019\nЛимонун даһа бир фајдасы...\nЛимон вә онун ширәси гараҹијәрин вә диҝәр органларын ишинә мүсбәт тәсир ҝөстәрир.\nЕкспертләр бу гәнаәтә ҝәлибләр.\nХалг тәбабәтиндә лимон мүхтәлиф хәстәликләрдән хилас олмағын әсас чарәси һесаб едилир. Буна ҝөрә дә мүхтәлиф дәрман васитәләринин һазырланмасы заманы иммунитети артырмаг, мәдә вә гараҹијәр хәстәликләрини арадан галдырмаг үчүн чох вахт лимон ҹөвһәриндән истифадә едирләр.\nЛимонун тәркибиндәки витаминләр вә минераллар организмин инфексијалара гаршы мүгавимәт габилијјәтини артырмаг үчүн иммунитети бәрпа едир. О, токсинләри вә холестерини хариҹ едир, гараҹијәрдә мүбадилә просесләрини сүрәтләндирир.\nЛимон ширәси гараҹијәрдә мүрәккәб зүлаллары парчалајан ферментләр јарадыр. Лимон гараҹијәрин санки сүзҝәҹдән кечирдији ганы дурулашдырыр. Гараҹијәрин ишиндә насазлыг јарандыгда ган лахталаныр вә тромблар јараныр. Мүтәхәссисләр лимону әт вә балыг хөрәкләринә әтирли әдва кими гатмағы, лимонун мәтиндән вә ширәсиндән исә бишинтиләр үчүн ичлик кими истифадә етмәји мәсләһәт ҝөрүрләр.\nСәһәрләр лимонлу чај әвәзинә бир стәкан лимонлу су ичмәји мәсләһәт ҝөрүрләр. Бу, бүтүн организми ҝүмраһлашдырыр, пиј тохумаларынын парчаланмасы просесини сүрәтләндирир.\n626 дәфә бахылыб


Q=0	C=0	SS=0	LS=0	PS=0	DC=0	LC=0	SD=0	BS=1	G0=30	G1=24	G2=9	DLID=az_RU	BODY=Aprel 21, 2018 - 7:26 AM Хәбәрин коду : 890179 Мәнбә : Дејерлер Link:\nӘлламә Һаири јазыр: “Имам Әли (ә) она ҝөрә она Аббас адыны верди ки, дүшмәнләрә олан шүҹаәт, әзәмәт вә гәзәбиндән аҝаһлығы вар иди. Дүшмәнләр онун гаршысында титрәјир, горхудан рәнҝләри гачарды. О, бир гәһрәман иди вә шүҹаәти атасындан ирс апармышды”.\nӘһли Бејт (әлејһимус-сәлам) - АБНА – Хәбәр Аҝентлији: 26-ҹы Һиҹри илинин Шәбан ајынын 4-дә Имам Әлниин (ә) аиләсиндә бир көрпә дүнјаја ҝөзләрини ачды. Бу көрпә ҝәлиши илә Имам Әли (ә) аиләсинә севинҹ бәхш едир. Чүнки бир мүддәт әввәл Имам Әли (ә), Һәзрәт Пејғәмбәрин (с) вә һәјат јолдашы Һәзрәт Фатимәнин (с.ә) ајрылығындан чох гәмҝин вә изтираблы иди.\nИмамын (ә) гардашы Әгил әрәб гәбиләләрини јахшы таныјырды. Она ҝөрә гардашындан истәјир ки, онун үчүн елә бир һәјат јолдашы сечсин ки, иҝид вә шүҹаәтли гәбиләдән олсун. Белә бир гадын иҝид өвладлар дүнјаја ҝәтирәр. Әгил дә Кәләби гәбиләсиндән олан Фатимәни гардашы үчүн һәјат јолдашы сечир вә Фатимә дә бу евлилијә разы олур.\nБу нәҹиб ханым Имамын (ә) евинә гәдәм басдығы ҝүндән өвладларына ана вә Имам (ә) үчүн меһрибан һәјат јолдашы олур. О заман ки, Һәзрәт Әбүлфәзл дүнјаја ҝәлир, ханым ону парчаја бүкүб Имамын (ә) гуҹағына верир. Имам (ә) ону севҝи илә гаршылашыр вә сағ гулағына азан вә сол гулағына игамә охујур. Сонра Үмми-бәнинә бујурур: “Она нә ад гојмусан?”. Ханым ҹаваб верир: “Мән һеч бир ишдә сизи габагламарам. Һансы ады истәјирсинизсә, она гојун”. Һәзрәт (ә) бујурур: “Мән ону әмимим ады илә Аббас адландырдым”.\nОнун ән мәһшур күнијәси Әбүлфәзл иди. ОнунФәзладлыоғлувариди. О, даатасыкимиинсанлығынбүтүнфәзиләтвәкамалынамаликбиринсаниди.\nӘрәбләрдә белә бир адәт вар иди ки, әҝәр ушаг ҝөзәл олсајды, ону Гәмәр адландырардылар. Мәсәлән, Пејғәмбәрин (с) үчүнҹү ҹәдди олан Әбдмәнафы ҝөзәл сималы олдуғу үчүн “Гәмәр бәтһа” (Мәккәнин Ајы) адландырырдылар. Пејғәмбәрин (с) атасынын да нурлу симасы олдуғу үчүн ону “Гәмәр һәрәм” (Һәрәмин Ајы) адландырырдылар. Әбүлфәзл Аббасын да узун гамәти вә ҝөзәл симасы вар иди, она ҝөрә дә ону “Гәмәр Бәни-Һашим” адландырырдылар.\nБәни-Һашимин бүтүн ушаглары ҝөзәл иди, анҹаг Аббас башга бир ҝөзәллијә малик олдуғу үчүн, ону Ај адландырырдылар. Она ҝөрә дә анасы һәмишә бу ушаға ҝөз дәјмәсиндән горхарды. Тарихчиләр јазыр ки, Әмирәл-мөминин (ә) оғлу Аббас ҝөзәл, хош сималы, узунбојлу бир киши иди. Нә заман ҝүҹлү бир ата минсә иди, ајаглары јерә дәјәрди.\nҺәзрәт Аббас (ә) хариҹи ҝөрүнүшҹә ҝөзәл олдуғу кими, дахилдән дә ҝөзәл иди. Ҝүҹлү иманы вә тәгвасы, шүҹаәт вә иҝидлији дилләр әзбәри иди. Һәзрәт Аббас (ә) Имам Әли (ә) мәктәбини ҝөрмүш бир инсан иди. Ушаглыг дөврүндән шәһадәтинә гәдәр әдәб вә нәзакәтинә риајәт едәрди. Һеч бир заман гардашы Имам Һүсејнин (ә) һүзурунда әјләшмәзди.\nИмам Әли (ә) чох заман тарлада чалышарды вә Һәзрәт Аббас (ә) да онунла бир јердә әкинчиликлә мәшғул оларды. Имам (ә) мәсҹиддә дәрс верән заман еһтијаҹы оланларын јардымына тәләсәрди. О, атасынын ҝүҹлү биләји вә гардашынын дајағы иди. О, бөјүк бир галаја бәнзәјирди ки, дағ кими мөһкәм иди. Дөјүш мејданында атасы кими шир вә гардашынын хидмәтиндә исә тәвазөкар бир хидмәтчи олурду. (Һәвзәһ)\nСалам олсун сәнә, еј Имам Әлинин (ә) шири!\nСалам олсун сәнә, еј Гәмәри-Бәни Һашим!\nСалам олсун сәнә, еј Әбүлфәзл-Аббас!


Q=0	C=0	SS=0	LS=0	PS=0	DC=0	LC=0	SD=0	BS=0	G0=28	G1=19	G2=9	DLID=az_RU	BODY=Nur-az.com - Инсан өз өлүм вахтыны өјрәнә биләрми?\nИнсан өз өлүм вахтыны өјрәнә биләрми?\nИслам пејғәмбәри, мәсум имамлар вә бәзи илаһи өвлијалар гејбдән хәбәрдар олмушлар. Аллаһ онлардан разы олдуғу үчүн бәзи гејби мәлуматлары ачыгламышдыр.\nКимләр өз өлүм вахтларындан хәбәрдардыр?\nӨлүм вахты вә өлүм мәканы илаһи һикмәтә әсасән инсанлардан мәхфидир. Бу иш гејби ишләрдән сајылыр. Гурани-кәримдә бујурулур: “Кимсә сабаһ нә едәҹәјини билмир. Кимсә билмир ки, өлүм она һарада јетишәҹәк. Јалныз Аллаһ өз јаратдыгларынын һәр ишини билир, аләмин бүтүн сирләриндән аҝаһдыр.” (“Лоғман”, 34.)\nУјғун ајәјә әсасән, инсан һансы мәканда өләҹәјиндән хәбәрсиздир. Аллаһ бу иши ҝизли ишләрдән гәрар вермишдир. (“Әл-мизан”, ҹ. 16, с.238.) “Нәһҹүл-бәлағә”дә өлүм вахтынын мәхфилији һаггында дејилир: “Инсанын әҹәли ҝизлидир.” (“Нәһҹүл-бәлағә”, һ. 419.)\nДемәк, инсанын өлүм вахты вә өлүм јери мәхфи ишләрдәндир. Инсанда бу барәдә һеч бир мәлумат јохдур. Һәзрәт Пејғәмбәр (с) вә онун мәсум Әһли-бејтиндән (ә) ҝәләҹәк вә өлүм вахты һаггында данышан бир чох рәвајәтләр нәгл олунмушдур. Мәлум олур ки, пејғәмбәр вә мәсум имамлар кими шәхсләр өз өлүм јерләри вә өлүм вахтлары һаггында мәлуматлы олмушлар. Бәзән бу барәдә сәһабәләрә дә хәбәрләр верилмишдир. Мәсәлән, Һәзрәт Әли (ә) Мејсәмә онун шәһадәт хәбәрини верди.\nБәс бәјан олунмуш ајәләрлә ујғун рәвајәтләр арасында зиддијјәт јохдурму? Гуранда охујуруг: “Гејб һаггында Аллаһын разы олдуғу шәхсләрдән савај кимсә билмәз.” (“Ҹинн”, 26.)\nИслам пејғәмбәри, мәсум имамлар вә бәзи илаһи өвлијалар гејбдән хәбәрдар олмушлар. Аллаһ онлардан разы олдуғу үчүн бәзи гејби мәлуматлары ачыгламышдыр. Өлүм заманы вә өлүм мәканы да һәмин билҝиләрдәндир. Әлбәттә ки, Аллаһын гејб елминә кимсә шәрик дејил. Пејғәмбәр вә имамлара ачыгланан исә гејб аләминдән јалныз бир ишартыдыр.\nДемәк, инсан өз өлүм заманы вә өлүм мәканындан хәбәр тута биләр. Амма бундан өтрү о өзүнү камил мәгама чатдырмалыдыр. Ислам пејғәмбәри вә мәсум имамлар һәмин камил зүмрәјә мисал ола биләр. (“Әл-мизан”, ҹ. 20.)\nРәвајәтдә нәгл олунур ки, бир ҝүн Имам Риза (ә) өз әтрафындакылардан биринә нәзәр салыб ону гаршыда ҝөзләјән чәтинлик һаггында хәбәр верди. Һәмин шәхс имамдан сорушду ки, мәҝәр гејб елминдән тәкҹә Аллаһ хәбәрдар дејилми? Һәзрәт она ҹаваб олараг “Ҹинн” сурәсинин 26-ҹы ајәсини охуду вә бујурду: “Ислам Пејғәмбәри (с) Аллаһын сечилмиши, биз исә онун варисләријик. Аллаһ гејб елминдән истәдијини она билдирди. Биз кечмишдә оланлардан вә гијамәтәдәк олаҹаглардан хәбәрдарыг.”


Q=5	C=5	SS=5	LS=0	PS=0	DC=0	LC=0	SD=0	BS=1	G0=39	G1=27	G2=17	DLID=az_RU	BODY=«Сиз... гат-гат гијмәтлисиниз» (МӘТТА 10:31).\nКөрпәнин дүнјаја ҝөз ачдығы илк 60 дәгигә онун һәјатынын һәлледиҹи мәгамыдыр. Бу вахт әрзиндә јениҹә доғулмуш көрпәси илә тәмас гуран ана онун бөјүмәсинә вә инкишафына ҝүҹлү тәкан верир *.\nБәс ананы јениҹә доғулмуш көрпәсини әзизләмәјә нә сөвг едир? Профессор Женет Креншоу бир журналда гејд едир ки, окситосин һормонунун јүксәк сәвијјәси «доғушдан сонра ананын көрпәсинә тохунмасы, ҝөзүнү она дикмәси вә әмиздирмәси заманы онда аналыг һиссини ојадыр». Бу заман һасил олан башга бир һормон исә «ана илә көрпә арасында үнсијјәтин јаранмасына көмәк едир» вә онлар арасында бағлылығы ҝүҹләндирир («The Journal of Perinatal Education»). Бу мәлумат бизә нә дејир?\nАна илә көрпә арасында сых бағлылыг меһрибан Јараданымыз Јеһова * Аллаһын немәтидир. Давуд пејғәмбәр демишди ки, ону анасынын бәтниндән чыхаран вә ана гуҹағында она динҹлик верән Аллаһ-Тааладыр. О, Аллаһа дуасында демишди: «Доғулдуғум андан Сәнин әлләриндәјәм, анамын бәтниндән Аллаһым Сәнсән» (Зәбур 22:9, 10).\nДҮШҮНҮН: Ананын көрпәсинә даим диггәт ҝөстәрмәсини вә онун еһтијаҹларыны гаршыламасыны мүмкүн едән мүрәккәб бир системин Јараданы мәҝәр Өз бәндәләринә биҝанә јанашар? (Һәвариләрин ишләри 17:29).\nАллаһын дәрҝаһындан енмиш вә Аллаһы һамыдан јахшы таныјан Иса пејғәмбәр јер үзүндә оларкән демишди: «Мәҝәр ики сәрчәни бир гара гәпијә сатмырлар? Һәрчәнд онлардан һеч бири Атанызын хәбәри олмадан јерә дүшмүр. Сизин исә башыныздакы түкләр белә, бир-бир сајылыб. Буна ҝөрә дә горхмајын. Сиз сәрчәләрдән гат-гат гијмәтлисиниз» (Мәтта 10:29—31).\nТәк-түк инсан тапылар ки, ҝөрдүјү һәр кичик гуша нәзәр салсын, галды ки онлардан биринин јерә дүшдүјүндән хәбәри олсун. Амма онларын һеч бири Уҹа Халигимизин нәзәриндән јајынмыр. Бунунла белә, һәтта сајсыз-һесабсыз гушлар белә, Аллаһын ҝөзүндә бир инсан гәдәр дәјәрли ола билмәз. «Буна ҝөрә дә горхмајын», Аллаһын нәзәри даим үзәриниздәдир. Сиз Онун үчүн чох әзизсиниз!\nАллаһ бәндәләри илә јахындан марагланыр вә нәзәри даим онларын үзәриндәдир\n«Јеһованын ҝөзләри һәр јерә бахыр, писи дә, јахшыны да ҝөрүр» (МӘСӘЛЛӘР 15:3).\n«Јеһованын ҝөзү салеһләрин үзәриндәдир, гулағы онларын јалварышыны ешидир» (ЗӘБУР 34:15).\n«Сәнин мәһәббәтиндә һәдсиз севинҹ тапаҹағам, чүнки әзаб-әзијјәтими ҝөрдүн, гәлбимдәки дәрди билирсән» (ЗӘБУР 31:7).\n«ЈЕҺОВАНЫН МӘНИ СЕВМӘДИЈИНИ ДҮШҮНДҮЈҮМ АНЛАР ЧОХ ОЛУБ»\nАллаһ бәндәләри илә јахындан марагланыр вә нәзәри даим онларын үзәриндәдир. Буну билмәк бизим үчүн нәјә ҝөрә ваҹибдир? Инҝилтәрәдән олан Һанна * бунун сәбәбини белә изаһ едир:\n«Јеһованын мәни севмәдијини дүшүндүјүм анлар чох олуб. Мәнә елә ҝәлирди, О, дуаларымы ешитмир. Фикирләширдим, буна сәбәб иманымын азлығыдыр. Елә билирдим, Аллаһын ҹәзасына дүчар олмушам, ја да О, мәним кими дәјәрсиз инсана мәһәл гојмур. Аллаһ мәндән үз дөндәриб».\nИнди исә Һанна Јеһованын она нәзәр јетирдијинә, ону севдијинә зәррә гәдәр дә шүбһә етмир. Бәс онун дүшүнҹәләрини нә дәјишди? О дејир: «Бу, тәдриҹән баш верди. Илләр әввәл Иса Мәсиһин өлүмү илә бағлы Мүгәддәс Китаба әсасланан бир мәрузә динләмишдим. Бу мәрузә мәнә ҝүҹлү тәсир бағышламышды, јенидән мәни Јеһованын севҝисинә әмин етмишди. Һәр дәфә дуаларыма ҹаваб аланда ҝөз јашларымы сахлаја билмирдим. Бир даһа әмин олурдум ки, Јеһова мәни чох севир. Һәмчинин Мүгәддәс Китабдан охудугларым, ибадәт ҝөрүшләриндә ешитдикләрим сајәсиндә Јеһова Аллаһы даһа јахшы таныдым, Онун неҹә Аллаһ олдуғуну, бизә неҹә јанашдығыны баша дүшдүм. Инди Јеһованын һәр биримизә дајаг олдуғуну, бизи севдијини вә ајры-ајрылыгда һәр биримизи дүшүндүјүнү ачыг-ашкар ҝөрүрәм».\nЧох тәсирли сөзләрдир. Бәс Аллаһын бизи баша дүшдүјүнә, һиссләримизә биҝанә јанашмадығына неҹә әмин ола биләрик? Нөвбәти мәгалә бу суала ајдынлыг ҝәтирәҹәк.\n^ абз. 3 Постнатал депрессијадан (доғушдан сонракы депрессија) әзијјәт чәкән бәзи аналар өз көрпәләринә бағлана билмир. Амма буна ҝөрә онлар өзләрини гынамамалыдыр. АБШ Милли Психи Сағламлыг Институтунун мәлуматына әсасән, постнатал депрессија «чох еһтимал ки, физики вә мәнәви факторларын бирҝә тәсириндән јараныр,.. бу, ананын етдији вә ја етмәдији шејләрин нәтиҹәсиндә баш вермир». Бу мөвзу илә бағлы әтрафлы мәлумат үчүн «Ојанын!» журналынын 2003-ҹү ил 8 ијун сајынын «Диагноз: доғушдан сонракы депрессија» адлы мәгаләсинә (рус.) бахын.\n^ абз. 5 Мүгәддәс Китаба әсасән, Аллаһын ады (Зәбур 83:18).\n^ абз. 15 Бу силсилә мәгаләләрдәки бәзи адлар шәртидир.\nАллаһын бизә вә ҝенетик гурулушумуза һамыдан јахшы бәләд олмасы сүбут едир ки, О, бизи һәртәрәфли баша дүшүр.\nҺәдијјәни дәјәрли едән амилләр һансылардыр? Бу амилләрин үзәриндә дәрин дүшүндүкҹә фидјәјә олан миннәтдарлығымыз артаҹаг вә она ҝөрә Аллаһа шүкр едәҹәјик.


Q=18	C=7	SS=3	LS=3	PS=7	DC=0	LC=0	SD=0	BS=2	G0=22	G1=11	G2=7	DLID=az_RU	BODY=Вәһј 12 | Онлајн Мүгәддәс Китаб | Јени дүнја тәрҹүмәси\nГадын, оғлан ушағы вә әждаһа (1—6)\nМикајыл әждаһа илә вурушур (7—12)\nӘждаһа јерә атылыр (9)\nИблис вахтынын аз олдуғуну билир (12)\nӘждаһа гадыны тәгиб едир (13—17)\n12 Ҝөјдә бөјүк бир әламәт ҝөрүндү: ҝүнәшә бүрүнмүш бир гадын+. Ај онун ајагларынын алтында иди, башында он ики улдуздан ибарәт таҹ варды. 2 Гадын һамилә иди вә ағрыдан, доғуш санҹыларындан гышгырырды. 3 Сонра ҝөјдә башга бир әламәт ҝөрүндү. Будур, једдибашлы, онбујнузлу, ал-гырмызы рәнҝдә бөјүк әждаһа.+ Онун башларында једди таҹ варды. 4 О, гујруғу илә ҝөјдәки улдузларын+ үчдә бирини сүпүрүб јерә атды.+ Әждаһа доғмаг үзрә олан гадынын габағында дајаныб+ ҝөзләјирди ки, о, азад олан кими көрпәсини удсун. 5 Гадын бир оғлан ушағы доғду.+ Бу оғул бүтүн халглара дәмир чомагла чобанлыг едәҹәк.+ Гадынын өвлады о андаҹа Аллаһын јанына, Онун тахтына апарылды. 6 Гадын исә чөллүјә гачды. Аллаһ онун үчүн орада јер һазырламышды. Орада гадыны 1260 ҝүн+ әрзиндә бәсләјәҹәкдиләр. 7 Сонра ҝөјдә мүһарибә олду. Микајыл*+ өз мәләкләри илә әждаһаја гаршы вә әждаһа да өз мәләкләри илә онлара гаршы вурушду, 8 лакин үстәләјә билмәди*. Артыг онлар үчүн ҝөјдә јер галмады. 9 Беләликлә, Иблис+ вә Шејтан+ адланан бөјүк әждаһа,+ бүтүн дүнјаны алдадан+ гәдим илан+ јерә атылды,+ мәләкләри дә онунла бирликдә атылды. 10 Сонра ҝөјдә ҝур бир сәс ешитдим: «Инди Аллаһымызын гүдрәти, хиласы, Падшаһлығы+ вә Мәсиһинин һакимијјәти јетишди,+ чүнки гардашларымызы ҝеҹә-ҝүндүз Аллаһымызын гаршысында иттиһам едән јерә атылды!+ 11 Онлар иттиһам едәни Гузунун ганы+ илә вә вердикләри шәһадәт+ илә мәғлуб етдиләр.+ Онлар өлүмүн ҝөзүнә дик бахыб бу јолда ҹанларындан кечмәјә һазыр олдулар.+ 12 Буна ҝөрә дә, еј ҝөјләр вә ҝөјләрин сакинләри, севинин! Јерә вә дәнизә+ исә вај олсун! Чүнки Иблис, вахтынын аз олдуғуну биләрәк,+ бөјүк гәзәблә јаныныза енди». 13 Әждаһа јерә атылдығыны ҝөрәндә+ оғлан ушағы доғмуш гадыны тәгиб етмәјә башлады.+ 14 Анҹаг гадына чөллүкдәки јеринә учмаг үчүн ики бөјүк гартал ганады+ верилди. Орада, иланын ҝөзүндән узаг јердә, гадыны дөвр, дөврләр вә јарым дөвр*+ әрзиндә бәсләјәҹәкләр.+ 15 Илан гадыны суда боғмаг үчүн онун ардынҹа ағзындан сел бурахды. 16 Лакин јер гадынын имдадына чатды. Јер ағзыны ачыб әждаһанын ағзындан чыхан сели удду. 17 Әждаһа гадына бәрк гәзәбләнди вә онун өвладындан*+ галанлара — Аллаһын әмрләринә әмәл едән вә Иса һаггында шәһадәт едәнләрә гаршы вурушмаға ҝетди.+\n^ Мәнасы: Аллаһа тај кимдир?\n^ Диҝәр вариант: лакин о (әждаһа) мәғлуб олду.\n^ Јәни үч дөвр јарым.\n^ Һәрфән: тохумундан.


Q=18	C=13	SS=8	LS=2	PS=8	DC=2	LC=0	SD=0	BS=2	G0=32	G1=23	G2=14	DLID=az_RU	BODY=2 Ишмуил 21 | Онлајн Мүгәддәс Китаб | Јени дүнја тәрҹүмәси\n2 Ишмуил 21:1—22\nҜибјонлулар Талутун ев әһлиндән гисас алырлар (1—14)\nФилиштлиләрлә дөјүшләр (15—22)\n21 Давудун дөврүндә өлкәдә үч ил далбадал аҹлыг+ олду. Давуд Јеһоваја мүраҹиәт етди. Јеһова она деди: «Талутла ев әһлинин әли гана батыб, о, ҝибјонлулары өлдүрмүшдү».+ 2 Падшаһ ҝибјонлулары+ чағырыб онларла данышды. (Ҝибјонлулар исраилли дејилдиләр, амориләрдән+ сағ галанлар идиләр. Исраиллиләр онлары сағ сахламаға анд ичмишдиләр,+ амма Талут Исраил вә Јәһудадан өтрү тәәссүбкешлијинә ҝөрә онлары гырмаг истәмишди.) 3 Давуд ҝибјонлулара деди: «Сизин үчүн нә едим? Бу ҝүнаһы неҹә јујум ки, Јеһованын ирсинә алгыш охујасыныз?» 4 Ҝибјонлулар она дедиләр: «Талутдан вә нәслиндән гызыл-ҝүмүш истәмирик.+ Исраилдә кимисә өлдүрмәјә дә һаггымыз јохдур». Онда падшаһ деди: «Үрәјиниз нә истәсә, ону да едәҹәјәм». 5 Онлар падшаһа дедиләр: «Бизи өлдүрән, бүтүн Исраилдән көкүмүзү кәсмәк истәјән адама+ ҝөрә 6 онун оғулларынын једдисини бизә верин. Биз онларын ҹәсәдләрини Јеһованын сечилмиши+ Талутун шәһәриндә, Ҝибаһда+ Јеһованын өнүндә асаҹағыг».+ Падшаһ деди: «Онлары сизә верәҹәјәм». 7 Амма падшаһ Јеһованын өнүндә Талут оғлу Јонатана ичдији анда+ ҝөрә Талут оғлу Јонатанын оғлу Мефибошетә+ гыјмады. 8 Падшаһ Ајаһын гызы Риспанын+ Талутдан доғулан ики оғлуну — Әрмунини вә Мефибошети, һәмчинин Талутун гызы Мәкјалын*+ мәһлалы Бәрзиллајын оғлу Әдраилдән+ олан беш оғлуну ҝөтүрүб 9 ҝибјонлулара верди. Онлар да ҹәсәдләри Јеһованын һүзурунда дағда асдылар.+ Једдиси дә бир јердә өлмүшдү, онлары бичинин биринҹи ҝүнүндә, арпа бичининин әввәлиндә өлдүрмүшдүләр. 10 Ајаһын гызы Риспа+ чул ҝөтүрүб гајанын үстүнә сәрди. О, бичинин әввәлиндән та ҝөјдән ҹәсәдләрин үстүнә јағыш јаған ҝүнә гәдәр орада галыб мејитләри ҝүндүзләр гушлардан, ҝеҹәләр јыртыҹы һејванлардан горуду. 11 Талутун ҹаријәси Ајаһ гызы Риспанын нә етдијини Давуда дедиләр. 12 Давуд Талутун вә оғлу Јонатанын сүмүкләрини Јабеш-Ҝилад башчыларындан* алды.+ Филиштлиләр Ҝилбуда Талуту өлдүрән ҝүн онларын ҹәсәдләрини Бејт-Шән мејданында асмышдылар. Јабеш-ҝиладлылар да онлары ҝизлинҹә орадан апармышдылар.+ 13 Давуд Талутла оғлу Јонатанын сүмүкләрини орадан ҝәтирди, һәмчинин едам олунанларын да сүмүкләрини јығдылар.+ 14 Талутла оғлу Јонатанын сүмүкләрини Бинјаминдәки Сәләдә+, Талутун атасы Кишин+ гәбриндә дәфн етдиләр. Падшаһын бујурдуғу һәр шеј јеринә јетириләндән сонра Аллаһ онларын өлкә үчүн етдији јалварышлара гулаг асды.+ 15 Јенә дә филиштлиләрлә исраиллиләр арасында мүһарибә башлады.+ Давуд адамлары илә ҝедиб филиштлиләрлә дөјүшдү. Амма Давуд тагәтдән дүшдү. 16 Рәфа өвладларындан+ олан Ишбибәнөв адлы бир нәфәр Давуду өлдүрмәк истәди. Онун үч јүз шекел* ағырлығында низәси+ вә тәзә гылынҹы вар иди. 17 Сәрја оғлу Абшај+ Давудун дадына чатыб+ филиштлини өлдүрдү. Онда Давудун адамлары анд ичиб дедиләр: «Сән бир дә бизимлә дөјүшә ҝетмәјәҹәксән!+ Исраилин чырағыны сөндүрмә!»+ 18 Сонра јенә филиштлиләрлә Говда мүһарибә олду.+ О вахт һушаһлы Сиббикај+ Рәфа өвладларындан+ олан Сафы өлдүрдү. 19 Јенә Говда филиштлиләрлә мүһарибә гопду.+ Бејтләһмли Јаәр-Үргимин оғлу Илкәнан ҹатлы Ҹалуту өлдүрдү. Ҹатлынын низәсинин сапы тохуҹу ағаҹы бојда иди.+ 20 Ҹатда јенә мүһарибә олду. Орада пәзәвәнҝ бир адам вар иди. Онун ајаглары вә әлләри алты бармаглы иди, ијирми дөрд бармағы вар иди. О да Рәфа өвладларындан иди.+ 21 О, Исраилә мејдан охујурду.+ Давудун гардашы Шимајын+ оғлу Јонатан вуруб ону өлдүрдү. 22 Бу дөрд нәфәр Ҹатдакы Рәфа өвладларындан иди. Давудла адамлары онлары өлдүрдүләр.+\n^ Диҝәр вариант: Мерабын.\n^ Диҝәр вариант: Јабеш-Ҝиладын торпаг саһибләриндән.\n^ Тәх. 3,42 кг. Б14 әлавәсинә бах.\n2 Ишмуил 21


Q=8	C=0	SS=0	LS=8	PS=0	DC=0	LC=0	SD=0	BS=1	G0=3	G1=3	G2=3	DLID=az_RU	BODY=Түркијә: АБШ Тәк галыб\nDekabr 19, 2017 - 9:18 PM Хәбәрин коду : 873267 Мәнбә : Маиде "Һабар7"-ә истинадән Link:\nТүркијә президентин мәтбуат катиби АБШ-ын БМТ ТШ-дакы Гүдс лајиһәсини вето етмәси илә бағлы јени бир ачыглама вериб.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Түркијә президент мәтбуат хидмәтинин рәһбәри Сәфир Ибраһим Калын: "Тәһлүкәсизлик Шурасынын иҹласында гәрар, 14 леһинә сәсә гаршы 1 әлејһинә сәс илә рәдд едилиб. Бу гәрарын рәдди АБШ-ын ветосу илә баш тутуб. Бу да әслиндә чох мүһүм бир ҝөстәриҹидир. Чүнки Америка бурада тәк галмышдыр. Бүтүн дүнја Гүдс мәсәләсиндә бирлик ичиндә һәрәкәт едиб",- дејиб.\nКалын Трамп рәһбәрлијинин алдығы гәрарын һәр нә гәдәр һүгугсуз бир гәрар олмасына бахмајараг, бундан бир хејир чыхдығыны, Фәләстин мәсәләсинин бүтүн дүнја тәрәфиндән јенидән јада дүшдүјүнү гејд едиб.\nХатырладаг ки, лајиһәдә Мүгәддәс Гүдс шәһәринин статусу вә демографик тәркибини дәјишмәјә јөнәлмиш бүтүн гәрарлары гејри-леҝитим, етибарсыз вә һүгуги әсасы олмадығы вә АБШ-ын бу гәрарынын ҝери чәкилмәсинин ваҹиблији вурғуланмышды.\nБМТ Тәһлүкәсизлик Шурасынын 5 әсас үзвүндән бири кими АБШ өз истәјинә гаршы олан лајиһәләрә вето гојур. Она верилмиш бу мүстәсна “һүгуг” исә БМТ-нин нә гәдәр “демократик” бир гурум олдуғуну ортаја гојур.\nИшғалчы Исраил режими Гүдсү там олараг 1967-ҹи ил мүһарибәсиндә ишғал вә даһа сонра илһаг едиб. Исраилин бу акты дүнја бирлији тәрәфиндән гәбул олунмајыб.\nТрумп-ын гәрары елан едиләндән бәри Гәрб саһилиндә вә Гәзза золағында етиразлар башлајыб.\nБу бөлҝәләрдә үч мин инсан етираз јүрүшү кечирәрәк Америка вә Исраил бајрагларыны јандырыб, Трумп-ын портретләрин тапдалајыб. Теһран, Истанбул, Әмман, Рабат, Бејрут, Гаһирә вә Исламабадда да етираз митингләри олуб.\n50-дән чох мүсәлман өлкәси Трумп-ын гәрарына бирҝә бәјанатла етираз билдириб.


Q=13	C=4	SS=0	LS=4	PS=4	DC=0	LC=0	SD=0	BS=1	G0=14	G1=11	G2=4	DLID=az_RU	BODY=Мүгәддәс Китабын бу тәрҹүмәсинин хүсусијјәтләри | МК\nБу нәшрин хүсусијјәтләри\nӘлиниздә тутдуғунуз бу нәшр инҝилис дилиндә «New World Translation» адланан тәрҹүмәјә әсасланыб. Илк өнҹә сизә о тәрҹүмәнин тарихи барәдә бир нечә кәлмә демәк истәјәрдик. Әввәлҹә, 1950-ҹи илдә Инҹилин тәрҹүмәси ишыг үзү ҝөрмүшдүр. 1961-ҹи илдә исә бүтөвлүклә Мүгәддәс Китабын тәрҹүмәси чапа бурахылды. О вахтдан етибарән, орижинал дилләрдән дәгиг вә сәлис тәрҹүмә олунмуш һәмин нәшрин әсасында Аллаһын Кәламы даһа 120 дилә чеврилмиш вә он милјонларла охуҹунун ихтијарына верилмишдир.\n• Бу нәшрин хүсусијјәтләри:\nБу нәшрдә бир нечә нөв һашијәдән истифадә едилмишдир:\n«Јахуд» Ибрани, арами вә јунан мәтнинин үмумән ејни мәна верән алтернатив тәрҹүмә варианты (Јарадылыш 1:2, «руһ» сөзүнә верилән һашијә; Јушә 1:8, «оху»).\n«Диҝәр вариант» Мәтнин фәргли мәна верән диҝәр тәрҹүмә варианты (Јарадылыш 21:6, «мәнимлә бирҝә ҝүләҹәк»; Зәкәријјә 14:21, «кәнани»).\n«Һәрфән» Ибрани, арами вә јунан дилиндән ифадәнин һәрфи тәрҹүмәси, вә ја әсас мәнасы (Јарадылыш 3:15, «өвлад», Јарадылыш 6:9, «јеријирди»).\nИзаһат Адларын мәнасы (Јарадылыш 3:17, «Адәм»; Чыхыш 15:23, «Мараһ»); өлчү ваһидләринин изаһаты (Јарадылыш 6:15, «гулаҹ»); шәхс әвәзлијинин кимә вә ја нәјә аид олдуғуна изаһат (Јарадылыш 49:25, «о»); әлавәләрә вә ја лүғәтә јөнәлтмә (Јарадылыш 37:35, «Мәзар»; Мәтта 5:22, «Һинном вадиси»).\nМүгәддәс Јазыларын мәтнинин ардынҹа «Китаблар һаггында мәлумат ҹәдвәли», «Сөзләр ҝөстәриҹиси» вә «Лүғәт» ҝәлир. Лүғәт охуҹуја Мүгәддәс Китабдакы мүәјјән сөз вә ифадәләрин һансы мәнада ишләндијини изаһ едир. «А әлавәси»ндә нөвбәти мөвзулар јер алыр: «Мүгәддәс Китабын тәрҹүмә принсипләри», «Бу нәшрин хүсусијјәтләри», «Мүгәддәс Китабын сәһиһлији барәдә», «Төвратда Аллаһын ады», «Инҹилдә Аллаһын ады», «Схем: Јәһуда вә Исраил падшаһлары вә пејғәмбәрләр», «Иса пејғәмбәрин һәјаты. Әсас һадисәләр». «Б әлавәси»ндә Мүгәддәс Китаб арашдырмачылары үчүн хәритәләр, схемләр вә диҝәр фајдалы мәлумат јерләшир.\nҺәр китабын әввәлиндә фәсилләрин мәзмуну ајәләрлә бирликдә верилиб. Һәр сәһифәнин ортасындакы сүтунда чарпаз истинадлар ҝәтирилир. Бу истинадлар охшар фикирләрин олдуғу ајәләри ҝөстәрир.\n«Јени Дүнја Тәрҹүмәси»нин өзүнәмәхсус ҹәһәтләри


Q=4	C=2	SS=1	LS=1	PS=0	DC=1	LC=0	SD=0	BS=2	G0=123	G1=103	G2=46	DLID=az_RU	BODY=Бирликдә ибадәт етмәк ваҹибдир | Тәлим\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Америка жест дили Ангола жест дили Арҝентина жест дили Бразилија жест дили Британија жест дили Венесуела жест дили Вјетнам Данимарка Еквадор жест дили Индонезија Исвеч Испанија жест дили Италија жест дили Кирибати Колумбија жест дили Литва Македонија Мексика жест дили Непал Нидерланд Норвеч Перу жест дили Полша жест дили Самоа Соломон Адалары пиҹини Тувалу Украјна Финландија жест дили Фиҹи Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили албан алман амһара ачоли ајмара баса (Камерун) башгырд бенгал бикол болгар булу варај волајта ган гуарани гуҹарат гырғыз дхолуо ермәни естон занде ибанаг ибо иврит илок инҝилис исланд исоко испан италјан каннада каталан кечуа (Боливија) кикамба кикујју кинјаруанда кирунди кореја күрд курманҹи (Гафгаз) күрд курманҹи (кирил) латыш луганда макуа малагаси малај малајалам маратһ мајја маҹар монгол море ндау ндебеле (Зимбабве) нјунгве олу конзо оромо осетин пангасинан папјаменто (Аруба) папјаменто (Күрасао) пиҹин (Камерун) полјак португал пәнҹаб румын рунјанкоре рус рус жест дили санго сапотек (Истм) себуан сена серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тетум (Дили) тигре ток-писин тсва тумбука түрк түркмән урду урһобо фарс фин франсыз хорват чех читонга (Малави) чичева чуваш шона јао јапон јоруба јунан ҝүрҹү һилигајнон һинд һири-моту әрәб өзбәк\n«Онлар... һәвәслә бирликдә вахт [кечирирдиләр]» (ҺӘВ. 2:42).\nНӘҒМӘ: 20, 119\n«ЈЫҒЫНҸАГ ҜӨРҮШЛӘРИНӘ ҜӘЛМӘК НӘ ҮЧҮН ВАҸИБДИР?» ЧӘРЧИВӘСИНДӘН ИСТИФАДӘ ЕДӘРӘК НӨВБӘТИ СУАЛЛАРЫ ҸАВАБЛАНДЫРЫН.\nЈығынҹаг ҝөрүшләринин бизә һансы фајдасы вар?\nЈығынҹаға ҝәләндә башгаларына неҹә көмәк едирик?\nНәјә ҝөрә биз јығынҹаға ҝәләндә Јеһованы разы салырыг?\n1—3. а) Мәсиһиләр һәмиманлылары илә бир јердә олмағы гијмәтләндирдикләрини неҹә ҝөстәрмишләр? (Мәгаләнин әввәлиндәки шәклә бахын.) б) Бу мәгаләдә нәји мүзакирә едәҹәјик?\nКЕЧМИШ Совет Иттифагында јашајан Коринанын 17 јашы оланда анасыны һәбс едиб әмәк дүшәрҝәсинә ҝөндәрмишдиләр. Сонралар онун өзүнү дә евләриндән минләрлә километр узаға, Сибирә сүрҝүн етмишдиләр. Орада онунла гул кими рәфтар едирдиләр. Бәзән шиддәтли шахталарда ону әјниндә назик палтар бајырда ишләдирдиләр. Белә ағыр шәраитә бахмајараг, Корина илә бир баҹы сөзү бир јерә гојмушдулар ки, нә олурса-олсун мүтләг јығынҹаға ҝедәҹәкләр.\n2 Корина дејир: «Ахшам биз ишләдијимиз фермадан чыхдыг. 25 километр јол ҝедиб дәмир јол стансијасына чатдыг. Гатар ҝеҹә икидә јола дүшдү. Алты саат гатарла јол ҝедәндән сонра даһа 10 километр јолу пијада ҝедиб јығынҹаг кечирилән јерә чатдыг». Бу бојда јолу ҝетмәјә дәјәрди? Корина дејир: «Ҝөрүшдә “Ҝөзәтчи гүлләси”ни арашдырдыг, Падшаһлыг нәғмәләри охудуг. Руһумуз пәрвазланды, иманымыз мөһкәмләнди». Онлар фермаја үч ҝүндән сонра гајытдылар, анҹаг бу үч ҝүн әрзиндә ферма мүдири нә Коринанын, нә дә о бири баҹынын ишдә олмадығындан хәбәр тутмамышды.\n3 Јеһованын халгы һәмиманлыларла бир јердә олмағы һәмишә гијмәтләндириб. Мәсиһи јығынҹағы јаранандан дәрһал сонра Исанын давамчылары һәвәслә бирликдә вахт кечирмәјә башламышдылар (Һәв. 2:42). Јәгин ки, сиз дә һәмишә јығынҹаг ҝөрүшләриндә олмаг истәјирсиниз. Бунунла белә, бүтүн мәсиһиләр кими, сиз дә мүхтәлиф чәтинликләрлә үзләширсиниз. Мәсәлән, иш, ҝәрҝин график, јорғунлуг уҹбатындан ҝөрүшләрә мүнтәзәм олараг ҝәлмәк һеч дә асан олмур. Бәс бу чәтинликләри ашмаға вә јығынҹаға даим ҝәлмәјә бизә нә стимул верә биләр?  Мүгәддәс Китабы өјрәтдијимиз адамлара вә башгаларына јығынҹаға ҝәлмәјин ваҹиблијини неҹә баша сала биләрик? Бу мәгаләдә бирликдә топлашыб ибадәт етмәјин ваҹиблијини ҝөстәрән сәккиз амили арашдыраҹағыг. Бу амилләри үч һиссәјә ајырмаг олар: јығынҹаг ҝөрүшләринә ҝәлмәјин сизә һансы хејри вар? Башгаларына һансы фајданы ҝәтирир? Нәјә ҝөрә Јеһованы разы салыр? \n4. Јығынҹаг ҝөрүшләри бизим Јеһова һагда билијимизи неҹә артырыр?\n4 Ҝөрүшләрдә тәлим алырыг. Һәр јығынҹаг ҝөрүшүндә Јеһова Аллаһ һаггында билијимизи артырырыг. Мәсәлән, өтән илләрдә биз јығынҹагда Мүгәддәс Китаб дәрсиндә «Аллаһын мәһәббәтиндән ајрылмајын» китабыны өјрәнирдик. Мәҝәр бу китабдан Аллаһын кејфијјәтләри барәдә өјрәнәндә, баҹы-гардашларын сидги-үрәкдән вердији шәрһләрә гулаг асанда сәмави Атаныза мәһәббәтиниз артмырды? Јығынҹагда чыхышлары, сәһнәҹикләри, Мүгәддәс Китабын гираәтини диггәтлә динләјәндә Аллаһын Кәламыны даһа јахшы баша дүшүрүк (Нәһ. 8:8). Һәмчинин Мүгәддәс Китабдан һәфтә үчүн олан фәсилләри мүталиә едиб һазырлашанда, башгаларынын да јығынҹагда сөјләдији фикирләрә гулаг асанда ҝөрүн хәзинәнизи нә гәдәр руһани инҹиләрлә долдурурсунуз?\n5. Јығынҹаг ҝөрүшләри сизә Мүгәддәс Китабдан өјрәндикләринизи тәтбиг етмәјә вә хидмәтдә пүхтәләшмәјә неҹә көмәк едир?\n5 Ҝөрүшләрдә һәјатымызын һәр бир саһәсиндә Мүгәддәс Китаб принсипләрини тәтбиг етмәји өјрәнирик (1 Салон. 4:9, 10). Мәсәлән, «Ҝөзәтчи гүлләси»ндәки мәгаләләр Аллаһын халгынын тәләбатлары нәзәрә алынараг тәртиб олунур. Һеч елә олмајыб ки, «Ҝөзәтчи гүлләси» арашдырылдыгдан сонра мәгсәдләринизи јенидән саф-чүрүк едәсиниз, диндашынызы бағышламаг, јахуд дуаларынызы јахшылашдырмаг гәрарына ҝәләсиниз? Һәфтәарасы кечирилән ҝөрүш бизи хидмәтә һазырлајыр. Бурада мүждәни тәблиғ етмәји, Мүгәддәс Китаб һәгигәтләрини башгаларына өјрәтмәји өјрәнирик (Мәт. 28:19, 20).\n6. Јығынҹаг ҝөрүшләри бизи неҹә руһландырыр вә мөһкәм галмаға неҹә көмәк едир?\n6 Ҝөрүшләрдә руһланырыг. Бу дүнја бизи мәнән, ҹисмән вә руһән сыхыб әзир. Јығынҹаг ҝөрүшләри исә бизи руһландырыр вә мөһкәмләндирир. (Һәвариләрин ишләри 15:30—32 ајәләрини охујун.) Чох вахт бу ҝөрүшләрдә Мүгәддәс Китабын јеринә јетән пејғәмбәрликләрини нәзәрдән кечиририк. Бунун сајәсиндә, Јеһованын ҝәләҹәклә бағлы вердији вәдләри һәјата кечирәҹәјинә иманымыз артыр. Сөзсүз ки, бизи тәкҹә күрсүдән чыхыш едәнләрин сөзләри руһландырмыр. Баҹы-гардашларымызын вердији шәрһләрә гулаг асанда, онларын һәмд нәғмәләрини неҹә үрәкдән охудуғуну ешидәндә руһумуз тәзәләнир (1 Кор. 14:26). Ҝөрүшдән әввәл вә сонра онларла сөһбәт едәндә бөјүк бир аиләнин үзвү олдуғумузу һисс едир вә тәравәтләнирик (1 Кор. 16:17, 18).\n7. Нәјә ҝөрә јығынҹагда олмаг ваҹибдир?\n7 Ҝөрүшләрдә мүгәддәс руһдан көмәк алырыг. Иса Мәсиһ демишди: «Гулағы олан гој руһун јығынҹаглара нә дедијини ешитсин» (Вәһј 2:7). Бәли, Иса мүгәддәс руһун васитәсилә јығынҹаглары идарә едир. Ҝүнаһа јол вермәмәк, ҹәсарәтлә вә баҹарыгла тәблиғ етмәк, дүзҝүн гәрарлар вермәк үчүн бизим мүгәддәс руһа бөјүк еһтијаҹымыз вар. Мәҝәр бу руһу алмаг үчүн биз һәр фүрсәтдән истифадә етмәли дејилик? Јығынҹаг ҝөрүшләри дә мәһз белә бир фүрсәти бизим үчүн јарадыр.\n8. Баҹы-гардашлар бизи јығынҹагда ҝөрәндә, шәрһләримизи вә һәмд нәғмәләрини охумағымызы ешидәндә бу, онлара неҹә көмәк едир? («Јығынҹагдан гајыданда хәстәлији јадындан чыхыр» адлы чәрчивәјә дә бахын.)\n8 Ҝөрүшләр баҹы-гардашлара севҝимизи ҝөстәрмәк үчүн бир фүрсәтдир. Бәзи баҹы-гардашлар бөјүк чәтинликләрлә үзләширләр. Тәәҹҹүблү дејил ки, һәвари Булус мәсиһиләри бир-биринә гаршы диггәтли олмаға тәшвиг етмишди. «Диггәтли олмаг» кими тәрҹүмә олунан феил һәм дә «гајғы ҝөстәрмәк» мәнасыны верир. Булус сонра исә изаһ етмишди ки, мәсиһиләр јығынҹаглардан галмамагла бир-биринә гајғы ҝөстәрә биләрләр (Ибр. 10:24, 25). Сиз јығынҹаға ҝәлмәклә ҝөстәрирсиниз ки, баҹы-гардашлар диггәтинизә вә гајғыныза лајигдир вә онларла вахт кечирмәк сизә хошдур. Үстәлик, үрәкдән шәрһ вермәјиниз вә һәмд нәғмәләрини охумағыныз онлары руһландырыр (Кол. 3:16).\n9, 10. а) Јәһја 10:16 ајәсиндән гардашларла бир јердә олмағын ваҹиблији барәдә нә өјрәнирик? б) Мүнтәзәм олараг јығынҹаға ҝәлириксә, аилә үзвләри тәрәфиндән рәдд олунан диндашларымыза неҹә көмәк едә биләрик?\n9 Ҝөрүшләр бизи баҹы-гардашларымызла бирләшдирир. (Јәһја 10:16 ајәсини охујун.) Иса Мәсиһ өзүнү чобанла, ардыҹылларыны исә сүрү илә мүгајисә етмишди. Тәсәввүр един: ики гојун тәпәнин башында, ики гојун дәрәдә, о бириси исә башга јердә отласа, онлара сүрү демәк олар? Адәтән, гојун сүрүсү бир јердә, чобанын нәзарәти алтында отлајыр. Биз өзүмүзү башгаларындан тәҹрид етсәк, Чобанымызын архасынҹа ҝедә билмәрик. Биз «бир чобанын» рәһбәрлији алтында «бир сүрүдә» бирләшмәк үчүн диҝәр мәсиһиләрлә бир јерә топлашмалыјыг.\n10 Јығынҹаг ҝөрүшләри бизә бир аилә кими бирләшмәјә көмәк едир (Зәб. 133:1). Бәзи иман баҹы-гардашларымызы валидејнләри, доғма баҹы-гардашлары рәдд едиб. Анҹаг Иса вәд етмишди ки, онларын руһани аиләси олаҹаг. Бу аилә онлары севәҹәк, онлары гајғы илә әһатә едәҹәк (Марк 10:29, 30). Сиз мүнтәзәм олараг јығынҹаға ҝәләндә бу әзиз диндашларымыздан һансыса үчүн ата, ана, баҹы вә ја гардаш олурсунуз. Бу, бизи әлимиздән ҝәләни едиб бүтүн јығынҹаг ҝөрүшләринә ҝәлмәјә тәшвиг етмир?\nЈЫҒЫНҸАГДАН ГАЈЫДАНДА ХӘСТӘЛИЈИ ЈАДЫНДАН ЧЫХЫР\n«СОН ЗАМАНЛАР сәһһәтим һеч јахшы дејил. Буна ҝөрә дә јығынҹаг ҝөрүшләринә ҝәлмәк чәтиндир. Анҹаг орада оланда Јеһованын һазырладығы мөһтәшәм руһани зијафәтдән ләззәт алырам. Дизимдә, үрәјимдә кәскин ағрыларла, шәкәрин фәсадлары илә јығынҹаға ҝәлсәм дә, һәмишә гајыданда өзүмү јахшы һисс едирәм, хәстәлијим јадымдан чыхыр.\nБиринҹи дәфә јығынҹагда “Сыныг гәлбин фәрјады” адлы 68 нөмрәли нәғмәни ешидәндә мәни гәһәр боғду. Илаһи, неҹә ҝөзәл сәсләнирди! Гулағымдакы апарат, санки, һамынын сәсини бир-бир мәнә өтүрүрдү. Мән дә онларла бирҝә охујурдум. Аһ, орада олмаг неҹә хош иди» (Ҹорҹ, 58 јаш).\nЈЕҺОВАНЫ РАЗЫ САЛЫРЫГ\n11. Јығынҹаг ҝөрүшләринә ҝәләндә Јеһованын гаршысында һансы борҹумузу јеринә јетиририк?\n11 Ҝөрүшләрә ҝәләндә Јеһованын гаршысында борҹумузу јеринә јетиририк. Јеһова бир Јарадан кими алгыша, ҹалала, шүкран вә шәрәфә лајигдир. (Вәһј 7:12 ајәсини охујун.) Биз ҝөрүшләрдә дуа етмәклә, һәмд нәғмәси охумагла, Јеһова һаггында данышмагла бир хилгәт кими өз борҹумузу јеринә јетиририк: Она ибадәт едирик. Бизә о гәдәр јахшылыг едән Аллаһы шәрәфләндирмәк бизим үчүн бөјүк фәхрдир.\n12. Јеһованын әмринә итаәт едиб јығынҹаға ҝәләндә Јеһова нә һисс едир?\n12 Биз һәмчинин Јеһова Аллаһа итаәт етмәјә борҹлујуг. О, хидмәтчиләринә әмр едиб ки, хүсусилә дә ахырзаманда јығынҹаглардан галмасынлар. Биз бу әмрә көнүл хошлуғу илә итаәт едәндә Јеһова разы галыр (1 Јәһ. 3:22). О, бизим һәр дәфә јығынҹаг ҝөрүшләринә ҝәлмәк үчүн ҝөстәрдијимиз сәјләри ҝөрүр вә гијмәтләндирир (Ибр. 6:10).\n13, 14. Биз јығынҹаг ҝөрүшләриндә Јеһова Аллаһла Иса Мәсиһә неҹә јахынлашырыг?\n13 Ҝөрүшләрә ҝәләндә ҝөстәририк ки, Јеһоваја вә Онун Оғлуна јахын олмаг истәјирик. Јығынҹаг ҝөрүшләриндә Бөјүк Нәсиһәтчимиз Кәламы васитәсилә бизә рәһбәрлик верир (Әшј. 30:20, 21). Һәтта иманымыза шәрик олмајан адамлар да јығынҹағымыза ҝәләндә белә нәтиҹәјә ҝәлирләр: «Һәгигәтән дә, Аллаһ сизинләдир» (1 Кор. 14:23—25). Јеһова мүгәддәс руһу илә јығынҹаг ҝөрүшләринә, орада верилән тәлим програмына рәһбәрлик едир. Буна ҝөрә дә ҝөрүшләрдә Јеһованын сәсини динләјир, Онун гајғысыны һисс едирик. Беләҹә, Она јахынлашырыг.\n14 Иса демишди: «Ики ја үч адам мәним адым наминә бир јерә јығышанда мән дә орада, онларын арасындајам» (Мәт. 18:20). Исанын сөзләри, принсип етибарилә, јығынҹаг ҝөрүшләринә дә аиддир. Јығынҹағын башы олан Мәсиһ Аллаһын халгынын јығынҹаглары арасында ҝәзир (Вәһј 1:20—2:1). Бир тәсәввүр един! Бизим јығынҹагларда мөһкәмләнмәјимиз үчүн Јеһова Аллаһла Иса Мәсиһ фәал сурәтдә чалышыр. Сизҹә, Јеһова Аллаһ ҝөрәндә ки, биз Она вә Оғлуна јахынлашмаг үчүн әлимиздән ҝәләни едирик, һансы һиссләри кечирир?\n15. Јығынҹаг ҝөрүшләринә ҝәлмәклә Јеһоваја табе олмаг истәдијимизи неҹә ҝөстәририк?\n15 Ҝөрүшләрә ҝәләндә Јеһованын һакимијјәтини дәстәкләдијимизи ҝөстәририк. Јеһова бизә јығынҹаг ҝөрүшләринә ҝәлмәји әмр етсә дә, бизи буна мәҹбур етмир (Әшј. 43:23). Буна ҝөрә дә бизим Ону нә дәрәҹәдә севдијимизи, һакимијјәтини нә дәрәҹәдә дәстәкләдијимизи ҝөстәрмәк имканымыз вар (Ром. 6:17). Мәсәлән, мүдир биздән арада јығынҹаг ҝөрүшләрини бурахыб ишләмәји тәләб едә биләр. Һәмиманлыларымызла бирҝә топлашмајаг дејә, һөкумәт бизә ҹәримә, һәбс ҹәзасы вә ја даһа ағыр ҹәза илә һәдә-горху ҝәлә биләр. Јахуд бәзән елә ола биләр ки, биз јығынҹаға ҝетмәјиб динҹәлмәк истәјәрик. Белә вәзијјәтләрдә сечим етмәли олуруг: кимә хидмәт едәҹәјик? (Һәв. 5:29). Биз Јеһованын һакимијјәтини дәстәкләмәји сечәндә Онун гәлбини севиндиририк (Мәс. 27:11).\n16, 17. а) Һарадан билирик ки, биринҹи әсрдәки мәсиһиләр үчүн чох ваҹиб иди? б) Ҹорҹ Гангас гардаш јығынҹаг ҝөрүшләринә неҹә јанашырды?\n16 Илк мәсиһиләр һејрәтамиз мөҹүзәләр баш верән Әллинҹи ҝүн бајрамындан сонра бир мүддәт ҝөрүшләр кечириб сонра пәрән-пәрән дүшмәдиләр. Онлар сонралар да һәвариләрдән һәвәслә тәлим алмаға, бирликдә вахт кечирмәјә давам етдиләр (Һәв. 2:42). Јунан дилиндән «һәвәслә» кими тәрҹүмә олунан сөз вар ҝүҹү илә чалышыб дөзмәк, мәтин галмаг мәнасыны верир. Рома идарәчилији алтында јашајан, јәһуди дин хадимләринин тәгибләри илә үзләшән о мәсиһиләр үчүн ҝөрүшләрә ҝәлмәк асан дејилди. Анҹаг онлар дәјанәт ҝөстәрирдиләр.\n17 Бу ҝүн дә Јеһованын бир чох хидмәтчиләри јығынҹаг ҝөрүшләрини јүксәк гијмәтләндирир. 22 илдән чох Рәһбәрлик Шурасынын үзвү олан Ҹорҹ Гангас демишди: «Баҹы-гардашларла бир јердә олмаг мәнә гол-ганад верир. Онлары ҝөрәндә үрәјим ачылыр. Ибадәт евинә тез ҝәлмәјәндә елә бил нәјисә әлдән вермишәм. Ҝөрүш гуртаранда исә һеч орадан ҝетмәк истәмирәм. Аллаһын халгы илә үнсијјәт едәндә севинҹим јерә-ҝөјә сығмыр. Онларла оланда өзүмү евимдә, аилә үзвләримин арасында, руһани ҹәннәтдә һисс едирәм. Компасын әгрәби шималы ҝөстәрдији кими, мәним дә фикрим-зикрим һәмишә јығынҹагдыр».\n18. Сиз јығынҹаг ҝөрүшләринә неҹә јанашырсыныз вә нә етмәк әзминдәсиниз?\n18 Сиз дә Јеһоваја ибадәт етмәк үчүн баҹы-гардашларла бирҝә топлашмаға бу ҹүр јанашырсыныз? Онда һәтта чәтин оланда белә, әлиниздән ҝәләни едиб һәмишә јығынҹаг ҝөрүшләринә ҝәлин. Белә етсәниз, «Јеһова, мәскән етдијин еви... севирәм» дејән Давуд падшаһын сөзләринә шәрик олдуғунузу ҝөстәрәҹәксиниз (Зәб. 26:8).\n^  (3-ҹү абзас) Бәзи баҹы-гардашларымыз өзләриндән асылы олмајан сәбәбләрдән, мәсәлән, ҹидди хәстәлик уҹбатындан јығынҹаг ҝөрүшләриндә мүнтәзәм иштирак едә билмирләр. Онлар әмин ола биләрләр ки, Јеһова онларын вәзијјәтини баша дүшүр вә үрәкдән етдикләри ибадәти јүксәк гијмәтләндирир. Ағсаггаллар бу ҹүр баҹы-гардашлара руһани програмдан фајдаланмаға көмәк едә биләрләр. Мәсәлән, онларын ҝөрүшләрә телефонла гулаг асмасыны тәшкил едә биләрләр, јахуд ҝөрүшләри јазыја алыб онлара верә биләрләр.\n^  (3-ҹү абзас) «Јығынҹаг ҝөрүшләринә ҝәлмәк нә үчүн ваҹибдир?» адлы чәрчивәјә бахын.\nЈЫҒЫНҸАГ ҜӨРҮШЛӘРИНӘ ҜӘЛМӘК НӘ ҮЧҮН ВАҸИБДИР?\nҜөрүшләрдә тәлим алырыг.\nҜөрүшләрдә мүгәддәс руһдан көмәк алырыг.\nҜөрүшләр баҹы-гардашлара севҝимизи ҝөстәрмәк үчүн бир фүрсәтдир.\nҜөрүшләр бизи баҹы-гардашларымызла бирләшдирир.\nҜөрүшләрә ҝәләндә Јеһованын гаршысында борҹумузу јеринә јетиририк.\nҜөрүшләрә ҝәләндә ҝөстәририк ки, Јеһоваја вә Онун Оғлуна јахын олмаг истәјирик.\nҜөрүшләрә ҝәләндә Јеһованын һакимијјәтини дәстәкләдијимизи ҝөстәририк.


Q=2	C=0	SS=0	LS=2	PS=0	DC=0	LC=0	SD=0	BS=1	G0=27	G1=20	G2=11	DLID=az_RU	BODY=Һәгиги иман әбәди хошбәхтлик ҝәтирир\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Боснија Гвинеа-Биссау креолу Данимарка Индонезија Комор (Нгазиджа) Нидерланд Норвеч Сомали Чин (мандарин, садәләшдирилмиш) албан алман амһара башгырд болгар гарачы дили (кирил) (Македонија) гырғыз дигорон инҝилис испан италјан кабил кирунди кисси кореја крио макуа менде полјак португал рус себуан серб суаһили сунда таи татар таҹик түрк түркмән урду фарс фин франсыз јоруба ҝүрҹү әрәб әрәб (Мәракеш)\n«САЛЕҺ иманы сајәсиндә јашајаҹаг», — дејә Мүгәддәс Китабда јазылыр (Ромалылара 1:17). Бу ајәдәки севиндириҹи вәдин сизә дә аидијјәти вар. Ҝәлин ҝөрәк, неҹә?\nЈер үзүндәки тапшырығыны баша вурдугдан сонра Иса Мәсиһ ҝөјләрә, Аллаһын јанына гајытды. О, шаҝирдләринин ҝөзү өнүндә «јухары галдырылды вә булуд ону өртүб ҝөрүнмәз етди» (Һәвариләрин ишләри 1:9). Ҝөјләрдә Аллаһ ону гүдрәтли сәмави Падшаһ тәјин етди. Јахын ҝәләҹәкдә «Инсан Оғлу [Иса] бүтүн мәләкләрлә бирҝә өз ҹалалында ҝәлиб шанлы тахтына әјләшәҹәк. Бүтүн милләтләр онун өнүндә јығышаҹаг вә о, чобан гојунлары кечиләрдән ајырдығы кими, инсанлары саф-чүрүк едәҹәк» (Матта 25:31, 32). Бу нә заман баш верәҹәк?\nМүгәддәс Китабда Мәсиһин халглар үзәриндә һөкмүнүн јахынлашмасына әламәт олараг бүтүн дүнјада әзаб-әзијјәтләрин баш верәҹәји бир дөврүн олаҹағы һаггында габагҹадан пејғәмбәрлик едилмишди. Иса бу әламәтә нәләрин дахил олаҹағыны садаламышды: «Милләт милләтә гаршы, дөвләт дөвләтә гаршы галхаҹаг. Ҝүҹлү зәлзәләләр, бир чох јерләрдә епидемијалар вә гытлыглар олаҹаг. Инсанлар дәһшәтли мәнзәрәләр вә ҝөјдә бөјүк әламәтләр ҝөрәҹәкләр» (Лука 21:7, 10, 11).\nБуҝүнкү проблемләр ҝөстәрир ки, Мәсиһ тезликлә халглара һөкм етмәк үчүн ҝәләҹәк\nБу ҝүн биз Исанын сөзләринин јеринә јетдијини ајдын ҝөрүрүк. Тезликлә Иса писләри мәһв етмәк үчүн ҝәләҹәк. Сонда һәтта Шејтан да мәһв олунаҹаг! Бүтүн јер үзү Ҹәннәтә чевриләҹәк. Һамы бир-бирилә, һәтта һејванларла сүлһ ичиндә јашајаҹаг. «О ҝүн гурдла гузу бир јердә јашајаҹаг, бәбирлә чәпиш бирҝә јатаҹаг, бузов, ҝәнҹ аслан вә бәсләнмиш мал-гара јан-јана дураҹаг, онлары балаҹа ушаг ҝәздирәҹәк... Һеч кимә зәрәр дәјмәјәҹәк» (Јешаја 11:6, 9). «Һеч бир Сион сакини “хәстәјәм” демәјәҹәк... О вахт корларын ҝөзләри, карларын гулаглары ачылаҹаг» (Јешаја 33:24; 35:5). Һәтта өлүләр дә дирилдиләҹәк. «Худавәнд Рәбб бүтүн адамларын үзүндән ҝөз јашларыны силәҹәк» вә «артыг нә өлүм, нә дәрд, нә фәрјад, нә дә ағры олаҹаг» (Јешаја 25:8; Вәһј 21:4). Аллаһын јер үзүнә даир илк нијјәти о заман јеринә јетәҹәк. Неҹә дә ҝөзәл үмиддир!\nАллаһ Ҹәннәтдә јашамаг мүкафатыны кимләрә верәҹәк? Иманлы инсанлара — һәгиги имана саһиб олан инсанлара!\nУнутмајын ки, һәгиги иман Аллаһын Кәламындан олан дәгиг билијә әсасланыр. Буна ҝөрә дә Аллаһы вә Исаны даһа јахшы танымаға чалышын!\nИманлы инсанлар Ҹәннәтдә әбәди һәјатдан һәзз алаҹаглар!\nҺәгиги иман салеһ әмәлләрлә тәсдигләнир. Аллаһын Кәламында дејилир: «Руһсуз бәдән өлү олдуғу кими, әмәлсиз иман да өлүдүр» (Јагуб 2:26). Бу ҹүр хејирхаһ ишләр ҝөрмәклә сиз Аллаһын гүввә, әдаләт, мүдриклик вә мәһәббәт кими ҝөзәл кејфијјәтләрини әкс етдирәҹәксиниз. Аллаһа мәгбул олан бу хүсусијјәтләри өзүнүздә јетишдирмәјә чалышын!\nҺәгиги имана саһиб олмаг сизә бол хејир-дуалар ҝәтирәҹәк. Һәгигәтән дә, әсил иман хошбәхтлијин ачарыдыр. Онун сајәсиндә биз инди вә ҝәләҹәкдә әбәдијјән хошбәхтлијә наил ола биләрик!\nИнди Иса Мәсиһ һарададыр?\nҺарадан билирик ки, Иса тезликлә халглара һөкм етмәк үчүн ҝәләҹәк?\nИса ҝәләндә нә едәҹәк?\nИманынызы неҹә мөһкәмләндирә биләрсиниз?


Q=6	C=0	SS=0	LS=6	PS=0	DC=0	LC=0	SD=0	BS=1	G0=7	G1=7	G2=6	DLID=az_RU	BODY=Исмајыл Һәнијјә: Иран мадди вә силаһ дәстәјини биздән әсирҝәмәди\nИсмајыл Һәнијјә вә диҝәр мүгавимәт груплары ҝөстәрдији мәнәви, мадди вә силаһ дәстәјинә ҝөрә Ирана тәшәккүрләрини билдирибләр.\nФәләстинин Азадлығы Уғрунда Ислами Мүгавимәт Һәрәкатынын (ҺӘМАС) Сијаси Офисинин рәһбәри Исмајыл Һәнијјә бу ҝүн (ҹүмә) гондарма Исраил режими үзәриндә гәләбә мүнасибәтилә чыхышында Фәләстин халгынын Гүдсү вә Мәсҹидүл-Әгсаны мүдафиәјә галхдығыны вә он минләрлә фәләстинлинин Мәсҹидүл-Әгсаја ахышдығыны дејиб.\nҺӘМАС лидери Ислам үммәтинин мүбаризә тарихиндә јени мәрһәләнин башландығыны вурғулајараг дејиб: “Бизим гаршымызда јени үфүг ачылмышдыр вә үммәтин мүбаризә тарихиндә мәркәзи Фәләстин, Гүдс вә Мәсҹидүл-Әгса олмагла јени мәрһәлә јаранмышдыр. Бу мәрһәләдә наил олдуғумуз гәләбә халгын мүҹаһидлијинин һасили вә илаһи бир зәфәр иди.”\nИсмајыл Һәнијјә даһа сонра дејиб: “Халгын, үммәтин вә дүнјанын азад инсанларынын гәлбинә шадлыг вә севинҹ ҝәтирдик, онлар Бејтүл-мүгәддәсдә, онун әтрафында вә Гәззәдә гәһрәманлыг вә мүгавимәт ҝөрдүләр. Инди үммәтин өвладлары гәләбә вә Фәләстин халгынын әтрафында топлашыб.”\nҺӘМАС лидери чыхышынын диҝәр һиссәсиндә бир даһа вурғулајыб ки, Фәләстинин азад олмасы вә көчкүнләрин гајытмасы үчүн ән гыса јол јалныз мүгавимәт јолудур. Мүгавимәт әсрин сөвдәләшмәси, фәләстинли көчкүнләрин даими мәскунлашмасы вә диҝәр бу кими сазишләри накам гојду.\nҺәнијјә дејиб: “Лазым билирик ки, Иран Ислам Республикасына тәшәккүр едәк. Иран Гәззәдә мүгавимәти мадди, силаһ вә стратежи ҹәһәтдән дәстәкләмәк үчүн һеч бир сәјини әсирҝәмәди. Мисир, Гәтәр вә БМТ-јә дә миннәтдарлығымызы билдиририк.”\nҺабелә, Фәләстинин диҝәр мүгавимәт груплары да Иранын дәстәјини јүксәк дәјәрләндирибләр. О ҹүмләдән “Сәраја әл-Гудс” мүгавимәт һәрәкатынын сөзчүсү Әбу Һәмзә дејиб: “Иран вә мүгавимәт меһвәринин Фәләстин халгына дәстәјини јүксәк дәјәрләндиририк вә онлара дејирик ки, сиз бу гәләбәдә бизимлә шәриксиниз. Биз һәмишә “һазыр ол” вәзијјәтиндәјик вә ҝөзләримиз бүтүн ҹәбһәләрдә дүшмәни нәзарәт алтында сахлајыр.”\n1051 дәфә бахылыб


Q=3	C=3	SS=1	LS=0	PS=0	DC=1	LC=0	SD=0	BS=0	G0=75	G1=46	G2=15	DLID=az_RU	BODY=Ушаглар Исанын ҹинләрдән ҝүҹлү олмасы һагда нә өјрәнә биләрләр?\nЈАДЫНДАДЫР, нә үчүн Аллаһын мәләкләриндән бири Шејтан Иблис олмушду? ~ О, үрәјинин истәјинә ујуб Аллаһа гаршы чыхмышды. Иблис истәјирди ки, она ибадәт етсинләр. Бәс башга мәләкләр дә Шејтана гошулмушду? ~ Бәли, гошулмушду. Мүгәддәс Китабда онлар Шејтанын мәләкләри вә ја ҹинләр адланыр (Вәһј 12:9).\nБу пис мәләкләр, јахуд ҹинләр Аллаһа инаныр? ~ Мүгәддәс Китаб дејир ки, ҹинләр Аллаһын варлығына инаныр (Јагуб 2:19). Анҹаг онлар инди горху ичиндәдирләр. Чүнки билирләр ки, етдикләри пис ишләрә ҝөрә Аллаһ онлары ҹәзаландыраҹаг. Сәнҹә, онлар нә едибләр? ~\nМүгәддәс Китаба әсасән, бу мәләкләр ҝөјдәки мәскәнләрини тәрк едиб јерә ендиләр ки, инсан кими јашасынлар. Онлар јер үзүндәки ҝөзәл гадынларла ҹинси әлагәјә ҝирмәк үчүн белә етмишдиләр (Јарадылыш 6:1, 2; Јәһуда 6). Ҹинси әлагә барәдә нә билирсән? ~\nБу заман киши вә гадын бир-бирилә чох јахын мүнасибәтдә олур. Бунун нәтиҹәсиндә ананын бәтниндә ушаг бөјүмәјә башлаја биләр. Лакин мәләкләрин ҹинси әлагәјә ҝирмәси дүзҝүн дејил. Аллаһ истәјир ки, анҹаг әр-арвад бир-бирилә ҹинси әлагәдә олсун. Беләликлә, бунун нәтиҹәсиндә ушаг дүнјаја ҝәләрсә, онлар онун гајғысына гала биләрләр.\nБу мәләкләр һансы пис иши ҝөрдүләр?\nМәләкләр инсан ҹилдинә ҝирәндән вә гадынларла ҹинси мүнасибәтдә оландан сонра онларын дүнјаја ҝәлән ушаглары бөјүјүб нәһәнҝ инсанлар олурду. Онлар чох гәддар идиләр вә инсанлара зүлм верирдиләр. Буна ҝөрә дә Аллаһ нәһәнҝләри вә бүтүн пис инсанлары мәһв етмәк үчүн јер үзүнә ҝүҹлү дашгын ҝөндәрди. Анҹаг О, сајҹа аз олан јахшы инсанларын хилас олмасы үчүн Нуһа ҝәми дүзәлтмәји тапшырды. Бөјүк Мүәллим демишди ки, Дашгында баш верәнләри јадда сахламаг ваҹибдир (Јарадылыш 6:3, 4, 13, 14; Лука 17:26, 27).\nБилирсән, Дашгын заманы пис мәләкләр нә етдиләр? ~ Онлар өзләри үчүн дүзәлтдикләри инсан бәдәнини тәрк едиб ҝөјә гајытдылар. Лакин онлар артыг Аллаһын мәләкләри ола билмәздиләр, буна ҝөрә дә Шејтанын мәләкләри вә ја ҹинләр олдулар. Бәс онларын ушагларынын, нәһәнҝләрин башына нә ҝәлди? ~ Онлар Дашгында өлдүләр. Һәмчинин Аллаһа гулаг асмајан бүтүн инсанлар да мәһв олдулар.\nНәјә ҝөрә јер үзүндә һәјат әввәлләр олдуғундан даһа писдир?\nДашгындан сонра Аллаһ ҹинләрин инсан ҹилдинә ҝирмәсинә иҹазә вермәди. Лакин ҝөзә ҝөрүнмәсәләр белә, онлар јенә дә инсанлары пис ишләр ҝөрмәјә тәһрик едирләр. Инди онлар һәмишәкиндән даһа чох пислик едирләр. Чүнки ҝөјдән јерә атылыблар.\nБәс билирсән, нә үчүн ҹинләри ҝөрә билмирик? ~ Чүнки онлар ҝөзәҝөрүнмәздирләр. Анҹаг әмин ола биләрик ки, онлар мөвҹуддурлар. Мүгәддәс Китабда дејилир ки, Шејтан ‘бүтүн дүнјадакы инсанлары алдадыр’, ҹинләр дә бу ишдә она көмәк едир (Вәһј 12:9, 12).\nБәс Шејтан вә онун ҹинләри бизи дә алдада биләр? ~ Бәли, еһтијатлы олмасаг, алдада биләрләр. Лакин биз онлардан горхмамалыјыг. Бөјүк Мүәллим демишди: ‘Шејтанын мәнә һеч бир тәсири јохдур’. Әҝәр Аллаһла дост олсаг, О, бизи Иблисдән вә онун ҹинләриндән горујаҹаг (Јәһја 14:30).\nҸинләрин инсанлары һансы пис ишләрә тәһрик етдијини билмәк ваҹибдир. Буна ҝөрә дә ҝәл бир аз бу барәдә данышаг. Јер үзүндә јашајаркән онлар һансы пис ишләри ҝөрмүшдүләр? ~ Дашгындан әввәл онлар гадынларла ҹинси әлагәјә ҝирмишдиләр, әслиндә исә мәләкләрә буну етмәк олмазды. Бу ҝүн инсанлар Аллаһын ҹинси мүнасибәтләрлә бағлы әмрләринә әмәл етмәјәндә ҹинләр севинирләр. Де ҝөрүм, јалныз кимләр ҹинси әлагәдә ола биләр? ~ Дүздүр, јалныз әр-арвад.\nБу ҝүн јашҹа кичик оғлан вә гызлар бир-бири илә ҹинси әлагәјә ҝирирләр, лакин бу, дүзҝүн дејил. Мүгәддәс Китабда инсанын ҹинсијјәт органлары һагда данышылыр (Ганунун тәкрары 23:1). Јеһова бунлары мүәјјән мәгсәд үчүн јарадыб ки, јалныз әр-арвад бунларын сајәсиндә ҹинси мүнасибәтдә олсунлар. Инсанлар Јеһованын гадаған етдији ишләри едәндә ҹинләр чох севинирләр. Мәсәлән, гыз вә оғланын бир-биринин ҹинсијјәт органы илә ојнамасыны ҝөрмәк ҹинләрә һәзз верир. Биз ҹинләри севиндирмәк истәмирик, елә дејилми? ~\nАнҹаг ҹинләрин бәјәндији, Јеһованын исә нифрәт етдији башга шеј дә вар. Билирсән, бу нәдир? ~ Зоракылыг (Мәзмур 11:5). Зоракылыг кимисә инҹитмәк вә онунла гәддарҹасына давранмаг демәкдир. Јадына сал ки, ҹинләрин өвладлары олан нәһәнҝләр инсанларла мәһз бу ҹүр давранырдылар.\nҺәмчинин ҹинләр инсанлары горхутмағы да хошлајырлар. Бәзән онлар өзләрини өлән адамлар кими гәләмә верирләр. Ҹинләр һәтта онларын сәсини дә чыхара биләрләр. Бунунла ҹинләр чохларыны инандырырлар ки, инсан өләндән сонра јашајыр вә јахынлары илә данышыр. Бәли, ҹинләр бир чох инсанлары руһларын олдуғуна инандырыр.\nБеләликлә, еһтијатлы олмалыјыг ки, Шејтан вә онун ҹинләри бизи алдатмасын. Мүгәддәс Китаб бизә хәбәрдарлыг едир: ‘Шејтан өзүнү јахшы мәләк кими ҝөстәрмәјә чалышыр, онун хидмәтчиләри дә белә едирләр’ (2 Коринфлиләрә 11:14, 15). Анҹаг әслиндә ҹинләр писдирләр. Ҝәл ҝөрәк, онлар бизи өзләринә бәнзәтмәјә неҹә чалышырлар.\nИнсанлар зоракылыг, дүзҝүн олмајан ҹинси әлагә вә руһлар барәдә чох шеји һарадан өјрәнирләр? ~ Бәзи телевизија верилишләринә вә кинолара баханда, компүтер ојунлары ојнајанда, Интернетә ҝирәндә вә мүәјјән китаблары охујанда онлара раст ҝәлмирикми? Бу ишләрлә мәшғул олмаг бизи кимә јахынлашдырыр: Аллаһа, јохса Иблисә вә онун ҹинләринә? Неҹә дүшүнүрсән? ~\nЗоракы сәһнәләрә бахсаг, нә баш верә биләр?\nСәнҹә, ким истәјир ки, биз пис шејләрә гулаг асаг вә бахаг? ~ Бәли, Шејтан вә онун ҹинләри. Беләликлә, һәр икимиз дә нә етмәлијик? ~ Биз фајда ҝәтирән вә Јеһоваја хидмәт етмәјә көмәк едән шејләри охумалы, онлара гулаг асмалы вә бахмалыјыг. Неҹә фикирләширсән, бунлара нә дахилдир? ~\nҺансы мәшғулијјәт бизә фајда ҝәтирир?\nЈахшы ишләр ҝөрүрүксә, онда ҹинләрдән горхмамалыјыг. Иса онлардан ҝүҹлүдүр вә ҹинләр ондан чох горхурлар. Бир дәфә ҹинләр бағырараг Исаја демишдиләр: «Бизи һәлак етмәјәми ҝәлдин?» (Марк 1:24). Иса Шејтаны вә онун ҹинләрини мәһв едәндә, мәҝәр севинмәјәҹәјик? ~ Һәлә ки о вахт ҝәлмәјиб, биз әмин әмин ола биләрик ки, Иса бизи ҹинләрдән горујаҹаг. Бунун үчүн Иса вә онун сәмави Атасы илә дост олмалыјыг.\nҜәл нә етмәли олдуғумуз һагда 1 Петер 5:8, 9 вә Јагуб 4:7, 8 ајәләриндән охујаг.


Q=9	C=9	SS=0	LS=0	PS=0	DC=0	LC=0	SD=0	BS=0	G0=9	G1=5	G2=4	DLID=az_RU	BODY=oktyabr 16, 2021 - 6:34 PM Хәбәрин коду : 1189126 Мәнбә : АБНА Хәбәр Аҝентлији Link:\nИкинҹи Һиссә: 27 октјабр 1993\n...Гапалы мүзакирәләр үчүн президент гәрарҝаһына ҝетдик. Тәмтәраглы бинадыр. Доктор Вилајәти вә ҹәнаб Һәсәнов да иштирак едирдиләр. Тәрҹүмәчи сәфиримиз иди. Телефон зәнҝ чалды вә данышды, мәлум олду ки, мүһарибә илә әлагәдардыр; ҹәнаб Әлијев деди ки, Зәнҝилан тәрәфләриндә Араз ермәниләрин ағыр атәши алтындадыр вә әһали Ирана гачараг Араз чајыны кечир вә боғуланлар олур. Чарәсизҹәсинә јардым истәди. Бу гапалы мүзакирәләрин әсас мөвзусуна башланғыҹ вә атмосфер јаратмаг нијјәти дашыја биләрди, амма һәгигәтдән узаг да дејилди.\nХәритә ҝәтирдиләр вә изаһ еләдиләр. Бәлли олду ки, Зәнҝилан сүгут едәрсә, Ермәнистан сәрһәддиндән Парсабададәк ермәниләр Аразын шималында бизим сәрһәдләрә јапышаҹаглар.\nБу хатирәнин давамы нөвбәти һиссәдә...